hotchpotch/miracl-hf-unified huggingface dataset:
কোচিরা কাতসুশিকা কা কামেআরি কোএন মাএ্ হাশুতসুজো
কোপিরা কাসুশিকা কু কামেআরি কোএন মাএ হাশুতসুজো জাপানি মাঙ্গা সিরিজ। যেটির ধরন কমেডি, পুলিশ। এই সিরিজটি লিখেছেন ওসামু আকিমোতো।
এটির সংক্ষিপ্ত নাম কোচিকামি। এটা ১৯৭৬ সালের সেপ্টেম্বর থেকে ক্রমাগত ধারাবাহিকভাবে সাপ্তাহিক সোনেন জাম্পে প্রকাশিত হয়। এবং এই পর্যন্ত এটির ১৯৩টি খন্ডের ১৮০০টি অধ্যায় সংগ্রহ করা হয়েছে। এটির মাঙ্গা সিরিজে প্রচুর খন্ড রয়েছে। এটাকে পরে মাঙ্গা আনিমে সিরিজে অভিযোজিত করা হয়। এটা পরিবেশনা করেন স্টুডিও গাল্লোপ।জাপানে এটাকে সম্প্রচার করে ফুজি টেলিভিশন। এটির দুইটি নাটক অ্যানিমেটেড চলচ্চিত্র,দুইটি লাইভ এ্যাকশান চলচ্চিত্র রয়েছে। ২০১২ সালের ফেব্রুয়ারি মাস পর্যন্ত এটির ১৫৫ মিলিয়নের বেশি কপি বিক্রয় হয়েছে। কোচিকামি হল মাঙ্গার সবচেয়ে বিক্রিত সিরিজগুলোর মধ্যে অন্যতম। ২০০৫ সালের টিভি আসহির জরিপে বিশ্বের সেরা ১০০ আনিমের মধ্যে এটির অবস্থান ৩৬তম।
কোচিকামির কাহিনীর প্রধান চরিত্র রিৎসু। যে একজন পুলিশ কর্মকর্তা। সে ছোটবেলা থেকে দুষ্টু। তার টাকার প্রতি লোভ প্রচুর। সে যেকোন বুদ্ধি করে টাকা আয়ের সহজ উপায় বের করে। রিৎসু অনেক সময় অনেকের সাহায্য করে।রিৎসু মানুষকে ভুল উপদেশ দেয়। রিৎসু তার বস কে বেশী ভয় পায়। তার বস তার উপর বেশীর ভাগ সময় বিরক্ত থাকে। মাঝেমাঝে রিৎসু যখন দেখে থানায় কেউ নেই। তখন এর অসৎ ব্যবহার করে থানা কে ভাড়া দিয়ে দেয় পার্টির জন্য। এর মাধ্যমে সে টাকা আয় করে। কিছু কিছু কাজে রিৎসু সাধারণত নাকাগাওয়ার সাহায্য নেয়। নাকাগাওয়া হল একজন গয়েন্ধা পুলিশ। নাকাগাওয়া কাহিনীতে জাপানের সবচেয়ে বড় লোকের ছেলে। সে দেখতে সুন্দর। শহরের মেয়েরা তার জন্য পাগল। নাকাগাওয়া চেহারা মাঙ্গার প্রচুর সিরিজে নায়কের চরিত্রে ব্যবহার করা হয়েছে।নাকাগাওয়া সুন্দর গাড়ি চালাতে পারে। কাহিনীতে নাকাগাওয়া এবং রিকো যেকোন পোশাকে থানায় উপস্থিত হতে পারে। কারণ তারা গয়েন্ধা পুলিশ।
কোচিকামি লিখেছেন এবং একেছেন ওসামু আকিমোতো। এটা ১৯৭৬ সালের সেপ্টেম্বর থেকে সাপ্তাহিক সোনেন জাম্পে ক্রমাগত ধারাবাহিকভাবে প্রকাশিত হয়। পর্যায়ক্রমে অধ্যায়গুলোকে ট্যাংকোবোনের খন্ডে সংগৃহীত করেছে প্রকাশক শুইশা। এই খন্ড প্রথম মুক্তি পায় ৯ জুলাই,২০০৪
একটি টেলিভিশন আনিমে অভিযোজিত সিরিজের নাম কোচিকামি। এইটা ফুজি টেলিভিশন সম্প্রচার শুরু করে ১৬ জুন,১৯৯৬। এটা পরিবেশনা করেছেন স্টুডিও গাল্লোপ। এটা ৮বছর চলমান ছিল এবং ৩৭৩টি পর্ব ছিল।এটা যাত্রা শেষ করে ।
December 20, 2003 respectively.কোচিকামির একটি লাইভ এ্যাকশান চলচ্চিত্র ছিল। যেটির স্বতন্ত্র রঙ্গমঞ্চের অভিযোজন করা হয়েছিল। এই চলচ্চিত্রটি পরিচালনা করেছিলেন কাজুহিকো ইয়ামাগুচি।এবং মিতসুও সেনদা রিও চ্যানের অভিনয় করেছিলেন। এবং এটি মুক্তি লাভ করে ১৯৭৭ সালে।একটি লাইভ এ্যাকশান টিভি সিরিজ যেটিতে কাতোরি শিনজো রিও চ্যানের অভিনয় করেছিলেন। যেটি টিবিএস এ সম্প্রচার শুরু করে ১ আগষ্ট,২০০৯। অন্য আরেকটি লাইভ এ্যাকশান চলচ্চিত্র যেটি কোচিকামি উপর ভিত্তি করে তৈরী করা হয়।এটির শিরোনাম দেওয়া হয় কোচিকামি-দ্য মুভি:সেভ দ্য কাচিদিকি ব্রিজ। এটি মুক্তি লাভ ৬ আগষ্ট, ২০১১।
পটাসিয়াম আর্সেনাইট
পটাসিয়াম আর্সেনাইট একটি রাসায়নিক যৌগ, যার রাসায়নিক সংকেত KAsO ।
এটি একটি সাদা কঠিন পদার্থ, যা অতি মাত্রায় বিশাক্ত।
আর্সেনিক ট্রাইঅক্সাইড এর সাথে পটাসিয়াম হাইড্রোক্সাইড এর বিক্রিয়ায় এটি উৎপন্ন করা হয়।
ঔষধ হিসাবে এটা একসময় ব্যবহার করা হত, কিন্তু অতিমাত্রায় বিশাক্ত এবং ক্যান্সারজনক হওয়ায় এটা আর ব্যবহৃত হয় না । যুক্তরাজ্যে এটি কীটনাশক হিসেবে ব্যবহারেও নিষিদ্ধ করা হয়েছে ।
পটাসিয়াম হাইড্রোক্সাইড
পটাসিয়াম হাইড্রোক্সাইড একটি অজৈব যৌগ, যার রাসায়নিক সংকেত KOH । এটি সাধারণত কষ্টিক পটাশ নামে পরিচিত ।
এই বর্ণহীন কঠিন পদার্থ সোডিয়াম হাইড্রোক্সাইড এর মতই একটি তীব্র ক্ষার । প্রতি বছর NaOH এর চেয়ে প্রায় ১০০ গুণ বেশি KOH উৎপন্ন করা হয় ।
অবিশুদ্ধ পটাসিয়াম এর সাথে সোডিয়াম হাইড্রোক্সাইড এর বিক্রিয়ায় বিশুদ্ধ পটাসিয়াম হাইড্রোক্সাইড পাওয়া সম্ভব । এটি সাধারণত ষদচ্ছ ক্ষুদ্র বড়ি আকারে বিক্রয় করা হয়, যা সহজেই আঠাল হয়ে যায়, কারণ এটি জলগ্রাহী ।
বংশী নদী
বংশী নদী বাংলাদেশের মধ্যাঞ্চলে প্রবাহিত একটি গুরুত্বপূর্ণ নদী। নদীটি বাংলাদেশের উত্তর-কেন্দ্রীয় অঞ্চলের জামালপুর, টাঙ্গাইল, গাজীপুর ও ঢাকা জেলার একটি নদী। নদীটির দৈর্ঘ্য ২৩৯ কিলোমিটার, গড় প্রস্থ ৪৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো বংশী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৯।
বংশী নদী পুরাতন ব্রহ্মপুত্রের শাখানদী। এর দৈর্ঘ্য মোট ২৩৮ কিলোমিটার। নদীটি জামালপুর জেলার শরীফপুর ইউনিয়ন অংশে প্রবাহিত পুরাতন ব্রহ্মপুত্র নদ থেকে উৎপন্ন হয়ে দক্ষিণে টাঙ্গাইল ও গাজীপুর জেলা অতিক্রম করে সাভারের জাতীয় স্মৃতিসৌধের পাশ দিয়ে প্রবাহিত হয়েছে। নদীটি সাভারের কর্ণতলী নদীর সাথে মিলে কিছুদূর প্রবাহিত হয়ে আমিনবাজারে এসে তুরাগ নদীর সাথে মিলিত হয়েছে। তুরাগ নদী আরো কিছুদূর প্রবাহিত হয়ে মিশেছে বুড়িগঙ্গায়। বংশী নদীর মোট দৈর্ঘ্য ২৩৮ কিলোমিটার। এই নদী চারটি জেলা যথাক্রমে জামালপুর, টাঙ্গাইল, গাজীপুর ও ঢাকা এবং ১০টি উপজেলা যথাক্রমে জামালপুর সদর, মধুপুর, ঘাটাইল, কালিহাতি, বাসাইল, মির্জাপুর, সখিপুর, কালিয়াকৈর, ধামরাই, সাভার এবং ৩২১টি মৌজার ওপর দিয়ে প্রবাহিত হয়েছে।
এই নদীকে কেন্দ্র করে অনেক হাট-বাজার, গঞ্জ, স্থাপনা গড়ে উঠেছে। বিশেষ করে ঐতিহ্যবাহী মসলিন কাপড় তৈরির ঢাকার ধামরাই এলাকা, টাঙ্গাইলের মধুপুর গড়াঞ্চল ইত্যাদি। সাভারে অবস্থিত জাতীয় স্মৃতিসৌধ এ নদীর তীরেই অবস্থিত। এখনো বর্ষা মৌসুমে ছোট ও মাঝারি নৌকায় মধুপুরসহ বিভিন্ন জায়গা থেকে নৌপথে কলা, কাঁঠাল, আনারস ও নানা ধরনের তরকারি ভুয়াপুর, সরিষাবাড়ি, সিরাজগঞ্জসহ বিভিন্ন এলাকায় এ নদী দিয়ে পরিবাহিত হয়ে থাকে। মধুপুর গড়াঞ্চলসহ মধ্যাঞ্চলের সভ্যতা ও জীববৈচিত্র্য টিকে রয়েছে বংশী নদীকে কেন্দ্র করেই।
কন্নড় লিপি
কন্নড় লিপি ( "কান্নাডা লিপি") হল একটি ব্যবহৃত লিপি কন্নড় ভাষার জন্যে। এই লিপিটি কোঙ্কণী ভাষার জন্যেও ব্যবহার করা হত। কন্নড় লিপিটি তেলুগু লিপির সঙ্গে পারস্পরিক বোধগম্যরূপে অনুরূপ।
কন্নড় লিপির তেরোটি স্বরবর্ণকে বিভিন্ন ব্যঞ্জনবর্ণের সাথে জুড়ে 'কার (আ-কার, ই-কার ইত্যাদি) হিসেবে লেখা হয়। এদের চেহারা নিম্নরূপ:
নটর ডেম বিশ্ববিদ্যালয় বাংলাদেশ
নটর ডেম বিশ্ববিদ্যালয় বাংলাদেশ () বাংলাদেশের একটি বেসরকারি ক্যাথলিক বিশ্ববিদ্যালয়। এটির স্থায়ী ক্যাম্পাস ঢাকার মতিঝিল আরামবাগে অবস্থিত। ২০১৩ সালের ২৯ এপ্রিল বাংলাদেশ সরকারের অনুমোদন গ্রহণপূর্বক ক্যাথলিক খ্রিস্টান ধর্মযাজকবৃন্দ কর্তৃক এটি প্রতিষ্ঠিত হয়। ১৯৯২ সালের বাংলাদেশ বেসরকারি বিশ্ববিদ্যালয় আইনে এটি পরিচালিত হয়। ২০১৪ সালে নটর ডেম বিশ্ববিদ্যালয় এর একাডেমিক কার্যক্রম শুরু করে।
২০১৩ সালে নটর ডেম বিশ্ববিদ্যালয় বাংলাদেশ প্রতিষ্ঠিত হলেও এই বিশ্ববিদ্যালয়ের বীজ বোপিত হয়েছিল নটর ডেম কলেজ প্রতিষ্ঠা কাল, ১৯৪৯ সালে। পর্যাপ্ত জনবল ও অর্থাভাবে বেশ কয়েকবার ক্যাথলিক ধর্মযাজকবৃন্দ উদ্যোগ নিলেও তা বেশি দূর এগোতে পারেনি। অতঃপর পবিত্র ক্রুশ সংঘ ও নটর ডেম কলেজের সহযোগিতায় বিশ্ববিদ্যালয়ের পরিকল্পনা ২০১৩ সালে এসে বাস্তবায়িত হয় এবং ২০১৪ সাল থেকে বিশ্ববিদ্যালয়ে ছাত্র-ছাত্রী ভর্তি কার্যক্রম শুরু হয়।
বর্তমানে নটর ডেম বিশ্ববিদ্যালয়ে পাঁচটি বিভাগে একাডেমিক কার্যক্রম চলছে। বিভাগ পাঁচটি হল:
এছাড়াও ইলেকট্রিক ইঞ্জিনিয়ারিং, দর্শন এবং আরো কিছু বিভাগ পরিকল্পনাধীন আছে।
নটর ডেম কলেজের দক্ষিণ দিকে চার বিঘা জমিতে নটর ডেম বিশ্ববিদ্যালয়ের স্থায়ী ক্যাম্পাস অবস্থিত। নটর ডেম বিশ্ববিদ্যালয় বাংলাদেশ সূচনালগ্ন থেকেই তার স্থায়ী ক্যাম্পাসের জন্য নির্ধারিত স্থানেই সকল একাডেমিক কার্যক্রম পরিচালনা করছে। অদূর ভবিষ্যতে নটর ডেম বিশ্ববিদ্যালয় একটি বিশতলা ভবনের নির্মাণ কার্যক্রম শুরু করার পরিকল্পনা হাতে নিয়েছে।
অফিসিয়াল ওয়েবসাইট
ইয়ান বিশপ
ইয়ান রাফায়েল বিশপ (; জন্ম: ২৪ অক্টোবর, ১৯৬৭) পোর্ট অব স্পেনের বেলমন্টে জন্মগ্রহণকারী ওয়েস্ট ইন্ডিজের সাবেক ক্রিকেটার। ১৯৮৯ থেকে ১৯৯৮ সময়কালে ওয়েস্ট ইন্ডিজ দলের পক্ষে আন্তর্জাতিক ক্রিকেট অঙ্গণে প্রতিনিধিত্ব করেন ইয়ান বিশপ।
মাত্র ২১ টেস্ট খেলে ১০০ টেস্ট উইকেট পান তিনি। প্রচণ্ড ক্ষীপ্রময় ফাস্ট বোলার হিসেবে পরিচিত ইয়ান বিশপ আউটসুইং বোলিংয়ে পারদর্শীতা অর্জন করেছিলেন। কিন্তু ১৯৯১ সালে বেশ কয়েকবার পিঠের আঘাতে দল থেকে দূরে চলে আসেন। এরপর তিনি দূর্দান্তরূপে দলে ফিরে আসেন ও বোলিংয়ের ধরনের সাথে খাঁপ খাইয়ে নেন। ১৯৯৩ সালে তিনি পুণরায় আঘাত পান। ফলে ১৯৯৫ সালের মধ্যবর্তী সময়কালের পূর্ব-পর্যন্ত দলে ফিরতে পারেননি। এভাবেই অত্যন্ত প্রতিশ্রুতিশীল খেলোয়াড়ী জীবনের যবনিকা পতন ধীরে ধীরে আসতে থাকে।
বর্তমানে তিনি ধারাভাষ্যকার হিসেবে বিশ্বব্যাপী ভ্রমণ করছেন। এছাড়াও, ২০০৭ সালে ইংল্যান্ড এবং ওয়েস্ট ইন্ডিজের মধ্যকার টেস্ট ও একদিনের আন্তর্জাতিক সিরিজে ক্রিকেট অন ফাইভে ধারাভাষ্য দিয়েছিলেন। ২০০৪ থেকে ২০০৫ সাল পর্যন্ত ক্রিকেটে ধারাভাষ্যের মাঝখানে লিচেস্টার বিশ্ববিদ্যালয়ে এমবিএ ডিগ্রী নেন।
বাগানবাড়ী আইডিয়েল একাডেমী
বাগানবাড়ী আইডিয়েল একাডেমী উচ্চ বিদ্যালয় চাঁদপুর জেলার মতলব উত্তর উপজেলার একটি শিক্ষা প্রতিষ্ঠান। বিদ্যালয়টি প্রতিষ্ঠিত হয় ১৯৮৩ সালে।
কৈশোর
কৈশোর বা কৈশর () হল শৈশব থেকে যৌবনে পদার্পণ করার মধ্যবর্তী দশা| এ সময় জুড়ে বিভিন্ন রকম শারীরিক পরিবর্তন ঘটে এবং আকস্মিক হরমোনের পরিবর্তনের কারণে মানসিক আবেগের তীব্রতার উত্থান পতন ঘটে থাকে, যা বয়ঃসন্ধি নামে পরিচিত| বয়ঃসন্ধিকালের পূর্বে নিষ্ক্রিয় থাকা হাইপোথ্যালামাস এ সময় হঠাৎ করে সক্রিয় হয়ে ওঠে| সাধারণত ডোপামিন, গ্লুটামেট ও সেরেটোনিন নামক নিউরোট্রান্সমিটার হরমোন এ আবেগীয় পরিবর্তনে প্রধান ভূমিকা রাখে এবং পিটুইটারি গ্রন্থি থেকে নিঃসৃত টেস্টোস্টেরন ও ইস্ট্রোজেন হরমোন এবং গ্রোথ হরমোন কৈশোরকালীন শারীরিক বিকাশ ও যৌন আচরণকে সক্রিয়করণে কাজ করে| ভৌগলিক অবস্থান ভেদে কৈশোরের ব্যাপ্তির তারতম্য দেখা যায়|
নিল ডিগ্রেস টাইসন
নিল ডিগ্রেস টাইসন (; ; জন্মঃ অক্টোবর ৫, ১৯৫৮) একজন মার্কিন জ্যোতিঃপদার্থবিজ্ঞানী, বিশ্বতাত্ত্বিক, লেখক এবং বিজ্ঞান যোগাযোগকারী। তিনি বর্তমানে পৃথিবী এবং মহাকাশের রোজ কেন্দ্রের হেইডেন তারামণ্ডলের ফ্রেডেরিক পি. রোজের পরিচালক এবং আমেরিকান মিউজিয়াম অফ ন্যাচারাল হিস্ট্রির জ্যোতিঃপদার্থবিজ্ঞান বিভাগের সহকারী গবেষক। ২০০৬ থেকে ২০১১ সাল পর্যন্ত তিনি পিবিএস-এর বিজ্ঞান শিক্ষা টেলিভিশন অনৃষ্ঠান নোভা সাইন্স নাও-এর আয়োজক ছিলেন এবং "দ্যা ডেইলি শো", "দ্যা কলবার্ট রিপোর্ট", এবং "রিয়েল টাইম উইথ বিল মাহের" অনুষ্ঠানে বারংবার আমন্ত্রিত অতিথি ছিলেন। ২০০৯ সালে তিনি সাপ্তাহিক রেডিও শো "স্টার টক" চালু করেন। ২০১৪ সালে তিনি কার্ল সেগানের "" (১৯৮০)-এর ধারাবাহিক পর্ব চালু করেন।
যৌন পরিপক্বতা
যৌন পরিপক্কতা বা যৌন বয়ঃপ্রাপ্তি () বলতে সেই দশা বা বয়সকে বোঝায়, যখন কোন প্রাণী যৌন প্রক্রিয়ায় বংশবৃদ্ধি বা প্রজনন করার জন্য দৈহিক ও মানসিকভাবে পূর্ণতা লাভ করে। প্রচলিত ভাষায় একে "প্রাপ্তবয়স্ক হওয়া" বলা হয়। মানব প্রজাতির যৌন পরিপক্কতা তৈরী হওয়ার প্রক্রিয়াকে বয়ঃসন্ধি নামে নামকরণ করা হয। সাধারণত ছেলেদের ক্ষেত্রে ১০ এবং মেয়েদের ক্ষেত্রে ৯ বছরের পর থেকেই এসব পরিপক্কতা আরম্ভ হয়
রমজান বিপ্লব
রমজান বিপ্লব (৮ ফেব্রুয়ারি বিপ্লব বা ফেব্রুয়ারি ১৯৬৩ ইরাক অভ্যুত্থান বলেও পরিচিত) ছিল একটি সামরিক অভ্যুত্থান যা ১৯৬৩ সালে ইরাকে সংঘটিত হয়। বাথ পার্টির ইরাকি অংশ এই অভ্যুত্থান ঘটায়। এতে ইরাকের প্রধানমন্ত্রী আবদুল করিম কাসেম ক্ষমতাচ্যুত হন। জেনারেল আহমেদ হাসান আল বকর প্রধানমন্ত্রী ও কর্নেল আবদুল সালাম আরিফ রাষ্ট্রপতি হন। বিপ্লবী নেতা সমর্থকরা একে অভ্যুত্থান না বলে আন্দোলন বলে অবিহিত করেন।
চিটাগাং আইডিয়্যাল স্কুল এন্ড কলেজ
চিটাগাং আইডিয়্যাল স্কুল এন্ড কলেজ বাংলাদেশের চট্টগ্রাম জেলায় অবস্থিত একটি বেসরকারী বিদ্যালয়। ১৯৯৮ সালে বিদ্যালয়টি প্রতিষ্ঠিত হয়।
প্রাথমিক ভাবে স্কুলটি একটি ভাড়া করা ভবনে তাঁদের শিক্ষা কার্যক্রম পরিচালনা করে। পরবর্তীতে স্কুলটি তাঁদের নিজস্ব ভবনে প্রয়োজনীয় সকল সুবিধাসহ তাঁদের কার্যক্রম পরিচালনা করে এবং ২০১২ সালে তাঁরা কলেজ হিসেবে আত্নপ্রকাশ করে।
আন্তর্জাতিক
আন্তর্জাতিক বলতে অধিকাংশ ক্ষেত্রে (একটি কোম্পানি, ভাষা, অথবা সংগঠন) বোয়ায় যা একের অধিক দেশের সাথে সংযুক্ত অথবা এর কার্যক্রম একের অধিক দেশে বিস্তৃত।
যেমন, আন্তর্জাতিক আইন যা প্রয়োগ করা হয় একের অধিক দেশ বা জাতির জন্য, আন্তর্জাতিক ভাষা যা ব্যবহৃত হয় পৃথিবীর সকলদেশে।
মার্কিন ইংরেজিতে, "আন্তর্জাতিক" সাধারণভাবে "বৈদেশিক" এমনকি "বিদেশী" শব্দের পতিশব্দ হিসেবে ব্যবহৃত হয়।
তৌসিফ
তৌসিফ (); তৌসিফ ভাল না নামেই অধিক পরিচিত একজন বাংলাদেশী সুরকার গীতিকার ও সঙ্গীতশিল্পী। অসংখ্য মিশ্র অ্যালবামে সুর, সংগীত ও কণ্ঠ দিয়েছেন তিনি।
জনপ্রিয় কণ্ঠশিল্পী তৌসিফ
রাজশাহী-সিপাইপাড়ায় জন্ম নিয়ে বেড়ে ওঠা তৌসিফ। বর্তমানে একটি স্বনামধন্য বিশ্ববিদ্যালয়ে মেডিকেল সায়েন্সে শিক্ষাগ্রহণের শেষের দিকে। ছোটবেলা থেকেই বাবার হাতেই তার সংগীতের হাতেখড়ি। পরবর্তী সময়ে গান, গিটারে সুর বাঁধা, কি-বোর্ড এবং সফটওয়্যারের কাজ শিখেছেন তারই এক বড় ভাই টফির কাছে। তিনি প্রথম কনসার্টে গান করেন ২০০৬ সালে চীন মেত্রী সম্মেলন কেন্দ্রের আয়োজিত একটি কনসার্টে এবং তখন থেকেই তিনি পরিচিতি লাভ করেন। তার প্রথম একক অ্যালবাম অভিপ্রায়।
তৌসিফের কম্পোজিশনে গান গেয়েছে লিজা, কনা ,কনিকা ও অলিক। তৌসিফের কম্পোজিশনকৃত এসব গানগুলো শ্রোতামহলে বেশ সমাদৃত। । তৌসিফের কম্পোজিশনে এ মনের আঙ্গিনায়/তোরই তো ঠিকানা_গানটি গেয়ে ব্যাপক পরিচিতি লাভ করে কণ্ঠশিল্পী লিজা। এ ছাড়া একক অ্যালবামে নিজের গাওয়া গানের জনপ্রিয়তা তো রয়েছেই। বৃষ্টি ঝরে যায়/দুচোখে গোপনে, মন কাঁদে সারাবেলা, উজানের ঢেউ/তুই কারে খুঁজিস, অতৃপ্ত অনুভূতি/ভিজেছে ব্যাকুলতা অথবা হৃদয় দিয়ে ডাকছি প্রভৃতি গান জয় করে নিয়েছে বর্তমান তরুণ প্রজন্মসহ সব শ্রেণীর শ্রোতা হৃদয়। এ ছাড়া এই তো ভালোবাসা চলচ্চিত্রের জন্য কম্পোজিশন করেছেন টাইটেল সঙ ‘‘এই তো ভালোবাসা’’ গানটি যেটি রুপালি পর্দা অভিনয় করেন ইমন নীরব এবং ছিদ্দিক।
এ পর্যন্ত তৌসিফ এর প্রকাশিত অ্যালবামগুলো হলোঃ
অপারেশন সিকিউর শাপলা
অপারেশন সিকিউর শাপলা বা শাপলা চত্বর অভিযান হল ২০১৩ সালের ৫ ও ৬ ই মে বাংলাদেশের ঢাকায় সংঘটিত ঘটনাসমূহ, যার মাধ্যমে মতিঝিলের শাপলা চত্বরে অনুষ্ঠিত বাংলাদেশের তৎকালীন সদ্যপ্রসূত ইসলামী রাজনৈতিক জোট হেফাজতে ইসলামের একটি গনসমাবেশ এবং আন্দোলন এবং তাদেরকে বিতাড়িত করার জন্য সরকার কর্তৃক পুলিশ, র‌্যাব ও বিজিবির সমন্বিত বাহিনীর ব্যবহারকে বোঝানো হয়। এই আন্দোলনের প্রধান উদ্দেশ্য ছিল ইসলামিক নবী মুহাম্মদ সম্পর্কে অপ্রীতিকর মন্তব্যকারী "নাস্তিক ব্লগার"দের ফাসি কার্যকর করার জন্য একটি ব্লাসফেমি আইন প্রনয়ন এবং জনসম্মুখে "নারী পুরুষের মেলামেশা" নিষিদ্ধকরণ।
৬ই মে'র ভোররাত থেকে, সরকার উস্কানিমূলক আচরণের অভিযোগে বিরোধীদলীয় গোষ্ঠীর মালিকানাধীন দুটি চ্যানেল দিগন্ত টেলিভিশন এবং ইসলামিক টিভি সম্প্রচার বন্ধ করে দেয়, যেগুলো অপারেশানের কার্যকলাপ সরাসরি সম্প্রচার করছিলো। মতিঝিলের ঘটনাকে কেন্দ্র করে পরদিন সোমবার সকালে হেফাজতের লোকদের রাজধানীর মতিঝিল এলাকা থেকে সরিয়ে দেয়ার কয়েক ঘণ্টা পর নারায়ণগঞ্জ, হাঁটহাজারী এবং বাগেরহাট সহ দেশের বেশ কিছু স্থানে হেফাজত কর্মীদের কথিত হত্যার প্রতিবাদে মিছিল হয়। বিভিন্ন সূত্র থেকে অপারেশনে সঙ্ঘটিত হতাহতের সংখ্যা ও পরিস্থিতিকে বিভিন্নভাবে তুলে ধরা হয়। অনেকগুলো সূত্র থকে ৩০ জনেরও অধিক নিহত হওয়ার প্রতিবেদন প্রকাশিত হয়। হেফাজত দাবি করে যে তাদের হাজারেরও অধিক কর্মী অভিযানে নিহত হয়েছে যা হিউম্যান রাইটস ওয়াচ, অধিকার'র জুন মাসের প্রতিবেদন, এবং সরকারি বিবৃতিসহ কোন মুক্ত গণমাধ্যমে প্রকাশ করা হয় নি।
দু তরফা দাখিল পদ্ধতি
দু তরফা দাখিল পদ্ধতি হিসাব বিজ্ঞানের একটি হিসাব সংরক্ষন পদ্ধতি যাতে এক পক্ষ সুবিধা গ্রহন করবে এবং অপর পক্ষ সুবিধা প্রদান করবে। লেনদেন এর এ দুটি পক্ষকে হিসাব খাত বলা হয়। যেমন ৫০০০/- টাকা আয় করা হল। এটি লিপিবদ্ধ করার সময় একপক্ষ নগদান হিসাব এবং অপর দিকে সংশ্লিষ্ট আয় হিসাব ক্রেডিট হবে।
নামকরণ
ইংরেজি Journal শব্দটি ফার্সি Jour(জার) শব্দ থেকে উদ্ভূত হয়েছে। jour শব্দের অর্থ দিবস বা দিন। ইংরেজি Journal শব্দের অর্থ Day book বা দৈনিক হিসাবের বই। প্রতিদিন লেনদেনসমূহ journal এ লিপিবদ্ধ করা হয় বলে সম্ভবত এরূপ নামকরণ করা হয়েছে।
ইতালীয় ধর্ম যাজক ও গণিত শাস্ত্রবিদ লুকা প্যাসিওলি প্রথম এ ধারনার জন্ম দেন। কোন হিসাবটি ডেবিট হবে এবং কোনটি ক্রেডিট হবে তার জন্য "হিসাব বিজ্ঞানের স্বর্ণ পদ্ধতি" ব্যবহৃত হয়।
এটি আবার হিসাব সমীকরন: সম্পদ = মুলধন + দায় এর মাধ্যমেও নির্ণয় করা যায়।
দু তরফা দাখিল পদ্ধতিতে হিসাব সংরক্ষনে দুটি পক্ষ থাকে এক পক্ষ ডেবিট এবং অন্য পক্ষ ক্রেডিট। প্রতিটি লেনদেন লিপিবদ্ধ করার ক্ষেত্রে সমপরিমান অর্থ ডেবিট এবং ক্রেডিট করতে হবে।
ডেবিট এবং ক্রেডিট নির্নয়ের স্বর্ণ সূত্রটি এভাবে বর্ণনা করা যায়-
ব্যাক্তিবাচক হিসাব ঃ গ্রহিতা ডেবিট এবং দাতা ক্রেডিট
সম্পত্তিবাচক হিসাবঃ আগত সম্পত্তি ডেবিট এবং নির্গত সম্পত্তি ক্রেডিট
নামিক হিসাবঃ ব্যয়, খরচ ও ক্ষতি ডেবিট এবং আয় ও লাভ ক্রেডিট।
আধুনিক বা হিসাব সমীকরণভিত্তিক নিয়মে সংক্ষেপে ডেবিট ক্রেডিট নির্নয়ের আধুনিক নিয়ম-
ক. সম্পত্তিঃ বৃদ্ধি ডেবিট হ্রাস ক্রেডিট
খ. খরচ/ব্যয়/ক্ষতিঃ বৃদ্ধি ডেবিট হ্রাস ক্রেডিট
গ. দায়ঃ বৃদ্ধি ক্রেডিট হ্রাস ডেবিট
ঘ. আয়/লাভঃ বৃদ্ধি ক্রেডিট হ্রাস ডেবিট
ঙ. মুলধনঃ বৃদ্ধি ক্রেডিট হ্রাস ডেবিট
ডিজিটালিস
ডিজিটালিস or হচ্ছে ২০টি প্রজাতি সম্বলিত একটি গণের নাম যেটির সাধারণ ইংরেজি নাম foxgloves. বর্তমানে এটিকে প্লান্টাগিনাসি পরিবারে স্থাপন করা হয়েছে। এই গণটি পশ্চিম এবং দক্ষিণ-পশ্চিম ইউরোপের স্থানীয় উদ্ভিদ। এদের পুষ্প জুন থেকে সেপ্টেম্বরের মধ্যে ফোটে। ভেষজ কাজে ব্যবহার হয়।
আবদুল করিম কাসেম
আবদুল করিম কাসেম ( "") (২১ নভেম্বর ১৯১৪ – ৯ ফেব্রুয়ারি ১৯৬৩) ছিলেন ইরাকি সেনাবাহিনীর একজন জাতীয়তাবাদী ব্রিগেডিয়ার। ১৯৫৮ সালের অভ্যুত্থানে তিনি ক্ষমতা গ্রহণ করেন। এর ফলে ইরাকের রাজতন্ত্র উৎখাত হয়। ১৯৬৩ সালে রমজান বিপ্লবের সময় ক্ষমতাচ্যুতি ও মৃত্যুর আগ পর্যন্ত তিনি ইরাকের প্রধানমন্ত্রী হিসেবে দায়িত্বপালন করেন। শাসনকালে তিনি "আল জাইম" বা “নেতা” বলে বেশ পরিচিত ছিলেন।
আন্তর্জাতিক (দ্ব্যর্থতা নিরসন)
আন্তর্জাতিক একটি বিশেষণ (এছাড়াও বিশেষ্য হিসেবে ব্যবহার হয়ে থাকে) যার অর্থ "রাষ্ট্রের মধ্যে"।
আন্তর্জাতিক এছাড়াও উল্লেখ করতে পারে:
আরব বাথ মুভমেন্ট
আরব বাথ মুভমেন্ট ( "Harakat Al-Ba'ath Al-Arabi") হল বাথিস্ট রাজনৈতিক আন্দোলন। এটি আরব সোশ্যালিস্ট বাথ পার্টির পূর্বসূরি। প্রথমে এর নাম ছিল আরব ইহইয়া মুভমেন্ট। ১৯৪৩ সাল পর্যন্ত এই নাম ছিল। এসময় তা “বাথ” নাম ধারণ করে। মিশেল আফলাক ১৯৪০ সালে এর প্রতিষ্ঠা করেন। এর প্রতিষ্ঠাতা আফলাক ও বিতার উভয়েই বামপন্থি রাজনীতির সাথে জাতীয়তাবাদ এবং সমাজতন্ত্র।
এই আন্দোলন ১৯৪০ সালে মাইকেল আফলাক কর্তৃক আরব ইহইয়া মুভমেন্ট নামে শুরু হয়।
প্রতিষ্ঠার অল্পকাল পর এই আন্দোলন উপনিবেশ বিরোধী আরব জাতীয়তাবাদী সামরিক কর্মকাণ্ডে জড়িয়ে পড়ে। ১৯৪১ সালে আফলাক ইরাককে সাহায্য করার জন্য সিরিয়ান কমিটি গঠন করেন। এর উদ্দেশ্য ছিল ইঙ্গ-ইরাকি যুদ্ধের সময় ব্রিটিশ বিরোধী ও ইরাকের অক্ষপন্থি সরকারকে সমর্থন করা। যুদ্ধে ইরাকি সেনাদের পাশাপাশি ব্রিটিশদের বিরুদ্ধে লড়াইয়ের সিরিয়ান কমিটি অস্ত্র ও স্বেচ্ছাসেবক পাঠায়।
১৯৪৩ সালে আফলাক সিরিয়ান সংসদের জন্য প্রার্থী হয়েছিলেন তবে তিনি ব্যর্থ হন। সিরিয়ান নির্বাচনে ব্যর্থ হওয়ার পর এই আন্দোলন অন্যান্য দল যেমন আকরাম আল হাউরানির আরব সোশ্যালিস্ট মুভমেন্ট দলের সাথে সহযোগিতা করে।
১৯৪৭ সালে দল আরব বাথ পার্টিতে পরিণত হয়। আল হাউরানির আরব সোশ্যালিস্ট মুভমেন্ট পরবর্তীকালে ১৯৫০ এর দশকে এর সাথে একীভূত হয় এবং আরব সোশ্যালিস্ট বাথ পার্টি গঠন করে।
বার্ট সাটক্লিফ
বার্ট সাটক্লিফ, (; জন্ম: ১৭ নভেম্বর, ১৯২৩ - মৃত্যু: ২০ এপ্রিল, ২০০১) অকল্যান্ডের পনসনবি এলাকায় জন্মগ্রহণকারী বিখ্যাত নিউজিল্যান্ডীয় টেস্ট ক্রিকেট তারকা ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। বামহাতি ব্যাটসম্যান হিসেবে সফলতম খেলোয়াড়ী জীবন অতিবাহিত করেন বার্ট সাটক্লিফ। এছাড়াও তিনি নিউজিল্যান্ড ক্রিকেট দলে স্বল্পকালীন সময়ের জন্য অধিনায়কত্ব করেন।
বিদ্যালয়ের ছাত্র অবস্থাতেই তিনি অত্যন্ত মেধাবী ক্রিকেটার ছিলেন। সেনাবাহিনীতে যোগদানের পূর্বে দুই বছর শিক্ষক প্রশিক্ষণ মহাবিদ্যালয়ে অধ্যয়ন করেন। দ্বিতীয় বিশ্বযুদ্ধের সময়কালে মিশর ও ইতালিতে নিউজিল্যান্ডীয় সেনাবাহিনীতে কর্মকালীন সময়ে খেলতেন। বিশ্বযুদ্ধের পর ১৯৪৬ সালে জাপানে দায়িত্ব পালনের পর নিউজিল্যান্ডে ফিরে প্রথম-শ্রেণীর ক্রিকেটে অংশগ্রহণ করেন।
১৯৩১-৩২ মৌসুমে ওতাগোর সদস্যরূপে ক্রাইস্টচার্চে ক্যান্টারবারির বিপক্ষে রজার ব্লান্টের মিনিট প্রতি অপরাজিত ৩৩৮ রান তোলার রেকর্ডটি পরবর্তীতে ১৯৪৯-৫০ মৌসুমে বার্ট সাটক্লিফ ৩৮৫ রান তুলে নিউজিল্যান্ডের সর্বোচ্চ প্রথম-শ্রেণীর ব্যক্তিগত সংগ্রহ হিসেবে নিজের করে নেন।
২১ মার্চ, ১৯৪৭ তারিখে ইংল্যান্ডের বিপক্ষে সাটক্লিফের টেস্ট ক্রিকেটে অভিষেক ঘটে। ১৯৪৯ সালে ইংল্যান্ড সফরে তাঁর ব্যাটিং ক্রীড়ানৈপুণ্য সকলের নজর কাড়ে। সফরে তিনি চারটি অর্ধ-শতক ও একটি টেস্ট শতক হাঁকান। ১৯৬৪-৬৫ মৌসুমে নিউজিল্যান্ড দলের সদস্যরূপে ভারত গমন করেন। কলকাতায় অনুষ্ঠিত অভিষেক ঘটা সিরিজের দ্বিতীয় টেস্টে অভিষেক ঘটা ব্রুস টেলরকে সাথে নিয়ে সপ্তম উইকেট জুটিতে ১৬৩ রান ওঠান। এ ইনিংসে সাটক্লিফের সংগ্রহ ছিল অপরাজিত ১৫১ রান ও টেলর করেছিলেন ১০৫ রান।
১৯৫০-এর দশকের প্রথমার্ধ্বে নিউজিল্যান্ড দলকে চার টেস্টে নেতৃত্ব দেন। তন্মধ্যে তিনটিতেই তাঁর দল হেরে যায় ও একটি টেস্ট ড্রয়ে পরিণত হয়। অবশ্য তাঁর বর্ণাঢ্যময় খেলোয়াড়ী জীবনে নিউজিল্যান্ড দল কোন জয়লাভে সক্ষম হয়নি।
১৯৪৯ সালে উইজডেন কর্তৃপক্ষ তাঁকে পাঁচজন বর্ষসেরা ক্রিকেটারের একজন হিসেবে স্বীকৃতি দেয়। একই সালে নব-প্রবর্তিত বর্ষসেরা নিউজিল্যান্ডীয় ক্রীড়াবিদ হিসেবে তাঁকে পুরস্কৃত করা হয়। ১৯৮৫ সালে নববর্ষের সম্মানে তাঁকে এমবিই পদবীতে ভূষিত করা হয়। এছাড়াও ১৯৪০-এর দশকে গুরুত্বপূর্ণ অবদানের জন্য ২০০০ সালে তাঁকে দশকের সেরা নিউজিল্যান্ডীয় চ্যাম্পিয়ন ক্রীড়াব্যক্তিত্ব হিসেবে ঘোষণা করা হয়। ২০১০ রিচার্ড ব্রুক ‘দ্য লাস্ট এভরিডে হিরো: দ্য বার্ট সাটক্লিফ স্টোরি’ শিরোনামে জীবনীগ্রন্থ প্রকাশ করেন। ক্রিকেট সোসাইটি নামীয় সংস্থা বইটিকে ২০১১ সালের সেরা ক্রিকেট পুস্তক হিসেবে ঘোষণা করে। ‘বারক্লেজ ওয়ার্ল্ড অব ক্রিকেট’ সংস্থা বার্টক্লিফকে নিউজিল্যান্ডের ক্রিকেটের ইতিহাসের অন্যতম একজন হিসেবে সবচেয়ে প্রতিশ্রুতিশীল ও পরিচ্ছন্ন ব্যাটসম্যানরূপে অভিহিত করে।
১৯৬৩ সালে ‘বিটুইন ওভার্স: মেমোরিজ অব এ ক্রিকেটিং কিউই’ শিরোনামে আত্মজীবনীমূলক গ্রন্থ রচনা করেন। তখনও তিনি অবসর গ্রহণ করেননি। আন্তর্জাতিক ক্রিকেট অঙ্গন থেকে অবসর গ্রহণ করে কোচের দায়িত্ব পালন করেছেন সাটক্লিফ।
ফেব্রুয়ারি, ২০০০ সালে তাঁর সম্মানার্থে সাবেক বিল ওভাল স্টেডিয়ামের নাম পরিবর্তন করে বার্ট সাটক্লিফ ওভাল নামকরণ হয়।
দত্তাত্রেয় জয়ন্তী
দত্তাত্রেয় জয়ন্তী বা দত্ত জয়ন্তী হল একটি হিন্দু উৎসব। এই দিনটি হিন্দু দেবমণ্ডলীর তিন প্রধান দেবতা ব্রহ্মা, বিষ্ণু ও শিবের সম্মিলিত অবতার দত্তাত্রেয়ের জন্মজয়ন্তী উৎসব হিসেবে পালিত হয়। হিন্দু পঞ্জিকা অনুসারে অগ্রহায়ণ মাসের পূর্ণিমা তিথিতে এই উৎসব পালিত হয়। ভারতের মহারাষ্ট্র রাজ্যে এই উৎসব বিশেষ জনপ্রিয়।
হিন্দু পুরাণ অনুসারে, দত্তাত্রেয় হলেন ঋষি অত্রি ও তাঁর স্ত্রী অনুসূয়ার পুত্র। অনসূয়া ছিলেন ধর্মপ্রাণ নারী। তিনি ব্রহ্মা, বিষ্ণু ও শিবের সমতুল্য পুত্র লাভ করার জন্য কঠোর তপস্যা করেছিলেন। ব্রহ্মা, বিষ্ণু ও শিব হিন্দু দেবমণ্ডলে ত্রিমূর্তি নামে পরিচিত। তাঁদের শক্তি সরস্বতী, লক্ষ্মী ও পার্বতী – এই ত্রিদেবী অনসূয়ার প্রতি ঈর্ষান্বিত হলেন। তাঁরা ব্রহ্মা, বিষ্ণু ও শিবকে প্ররোচিত করলেন অনসূয়ার সতীত্ব পরীক্ষার জন্য। তিন দেবতা সন্ন্যাসীর ছদ্মবেশে অনসূয়ার সামনে এসে বললেন, অনসূয়াকে নগ্ন হয়ে তাঁদের ভিক্ষা দিতে হবে। অনসূয়া প্রথমে বিভ্রান্ত হলেন। কিন্তু পরক্ষণেই তাঁর মাথায় একটি বুদ্ধি এল। তিনি জল ছিটিয়ে মন্ত্র পড়ে তিন দেবতাকে শিশুতে রূপান্তরিত করলেন এবং নগ্ন হয়ে স্তন্যপান করালেন। অত্রি আশ্রমে ফিরে অনসূয়ার কাছে সব ঘটনা শুনলেন এবং ধ্যান বলে তিন সন্ন্যাসীর প্রকৃত স্বরূপের কথা জানতে পারলেন। তিনি তিন শিশুকে আলিঙ্গন করে তাঁদের একটি মাত্র শিশুতে পরিণত করলেন। এই শিশুর তিনটি মাথা ও ছয়টি হাত হল। দেবতারা ফিরছেন না দেখে ত্রিদেবী চিন্তিত হয়ে অনসূয়ার কাছে ছুটে গেলেন। তাঁরা অনসূয়ার কাছে ক্ষমা চেয়ে তাঁদের স্বামীদের ফেরত চাইলেন। অনসূয়া রাজি হলেন। তখন ত্রিমূর্তি অত্রি ও অনসূয়ার সামনে তাঁদের প্রকৃত মূর্তি ধরে দাঁড়ালেন এবং তাঁদের দত্তাত্রেয় নামে এক পুত্র দান করলেন। যদিও দত্তাত্রেয় ত্রিমূর্তির সম্মিলিত রূপ, তবু তাঁকে বিষ্ণুর অবতার হিসেবেই গণ্য করা হয়। অন্যদিকে চন্দ্র ও দুর্বাসাকে যথাক্রমে ব্রহ্মা ও শিবের অবতার মনে করা হয়।
দত্তাত্রেয় জয়ন্তীর দিন হিন্দুরা সকালে নদীতে স্নান করে উপবাস করেন। ফুল, ধূপ, প্রদীপ ও কর্পূর দিয়ে দত্তাত্রেয়কে পূজা করা হয়। হিন্দুরা দত্তাত্রেয়কে ধ্যান করে তাঁকে প্রণাম করেন। দত্তাত্রেয়ের সংলাপ-সম্বলিত "অবধূত গীতা" ও "জীবন্মুক্ত গীতা" পাঠ করে তাঁর কীর্তিকাহিনি স্মরণ করা হয়। দত্তাত্রেয়ের জীবন ও বাণী অবলম্বনে রচিত আধুনিক গ্রন্থগুলিও পাঠ করা হয়। এছাড়া ভজন গান করা হয়।
দত্তাত্রেয়ের মন্দিরগুলিতে মহাসমারোহে দত্তাত্রেয় জয়ন্তী পালিত হয়। সারা ভারতে দত্তাত্রেয়ের বিভিন্ন মন্দির অবস্থিত। তবে কর্ণাটক, মহারাষ্ট্র, অন্ধ্রপ্রদেশ, তেলঙ্গানা ও গুজরাটের দত্তাত্রেয় মন্দিরগুলিতে দত্তাত্রেয় জয়ন্তী উপলক্ষে বিশেষ উৎসব হয়।
কর্ণাটকের মানিকনগরের মানিকপ্রভু মন্দিরে একাদশী থেকে পূর্ণিমা পর্যন্ত মোট সাত দিন ধরে দত্তাত্রেয় জয়ন্তী পালিত হয়। মহারাষ্ট্র, কর্ণাটক ও তেলঙ্গানা থেকে বহু তীর্থযাত্রী এই সময় এই মন্দিরে আসেন। দত্ত সম্প্রদায়ের অনুগামীরা সন্ত মানিক প্রভুকে দত্তাত্রেয়ের অবতার মনে করেন। তিনি দত্তাত্রেয় জয়ন্তীর দিন জন্মগ্রহণ করেছিলেন।
ইসলামকিউএ.ইনফো
ইসলামকিউএ.ইনফো () হল একটি বহুভাষী ধর্মীয় ওয়েবসাইট যা ইসলাম বিষয়ক বিভিন্ন প্রশ্নের উত্তর সালাফি মানহায অনুসারে প্রদান করে থাকে। ওয়েবসাইটটির প্রতিষ্ঠাতা হলেন সৌদি আরবীয় ইসলামী পন্ডিত সালিহ আল মুনাজ্জিদ|
২০১৪ সালের তথ্য অনুযায়ী ইসলামকিউএ.ইনফো আরবি ইংরেজি, ইতালীয়, ফার্সি, ফরাসি, উর্দু, আজারি, উইঘুর, তুর্কি, বাংলা, হিন্দি, জাপানি, চীনাসহ মোট তোরোটি ভাষায় উপলব্ধ রয়েছে।
মনমোহন দত্ত
মনমোহন দত্ত ছিলেন মলয়া সংগীতের জনক, মরমী সাধক, কবি, বাউল, সমাজ সংস্কারক ও অসংখ্য অসাধারণ গানের গীতিকার, সুরকার ও গায়ক। মনমোহন দত্তের লেখা গানগুলো সুর দিয়েছেন ওস্তাদ আলাউদ্দীন খাঁ এর জ্যেষ্ঠ ভ্রাতা আফতাব উদ্দিন।
মনমোহন দত্ত ব্রিটিশ ভারতের ব্রাক্ষণবাড়ীয়া জেলার নবীনগর উপজেলার অর্ন্তগত সাতমোড়া গ্রামে ১২৮৪ বঙ্গাব্দের ১০ই মাঘ জন্মগ্রহণ করেন। তার পিতার নাম ছিল পদ্মনাথ দত্ত ও মাতার নাম ছিল হর মৌহিনি। তাদের পারিবারিক পেশা ছিলো কবিরাজি। মনমোহন দত্তের পূর্বপুরুষরা সোনার গাঁও ভট্টগ্রামের জমিদার ও এ অঞ্চলের প্রধান সাঁজওয়াল ছিলেন। সাঁজওয়াল বলতে সে সময় যারা বাদশাদের সৈন্য সামন্ত যোগান দিত তাদের বোঝায়। পরে ঐ বংশের একটা অংশ সাতমোড়া গ্রামে বসতি স্থাপন করে।
মনমোহন তার শিক্ষা জীবন শুরু করেন তারই গ্রামের এক বৃদ্ধ রামজীবন চক্রবর্তী ব্রাহ্মণের পাঠশালায়। পরবর্তীতে তিনি গ্রামের স্কুলে ভর্তি হন এবং সেখান থেকে পঞ্চম শ্রেণী পাস করেন। তিনি মোক্তারি সম্বন্ধে শিক্ষালাভ শুরু করলেও শেষ পর্যন্ত পরীক্ষায় উত্তীর্ণ হতে পারেননি।
ছইফুল্লাকান্দি গ্রামের সাধ্বী সৌধামনি দত্তের সাথে ১৩০৮ সনের ২৮শে ভাদ্র সোমবার মনমোহন বিবাহ বন্ধনে আবদ্ধ হন। তাদের সংসারে একটি মাত্র সন্তান ছিল, নাম শ্রী সুধীরচন্দ্র দত্ত ।
মনমোহন দত্তের চিন্তাভাবনার পরিচয় তার গানেই পাওয়া যায় । সমকালীন নানা কুসংস্কার, সামাজিক বিভেদ, সাম্প্রদায়িকতাসহ বিভিন্ন কুপ্রথার বিরুদ্ধে তিনি গানের মাধ্যমে প্রতিবাদ তুলে ধরেন। তার গানে স্রষ্টা ও সৃষ্টির অলৌকিক সর্ম্পকও খুব সাবলীলভাবে ফুটে উঠে। তার গান নিয়ে শিল্পকলা একাডেমী, জাতীয় নাট্যশালাসহ দেশের বিভিন্ন শীর্ষ স্থানীয় সংস্থা বিভিন্ন সময় গবেষণাসহ স্মরণনভা অনুষ্ঠিত হয়। চট্টগ্রামের মাইজভান্ডারের অনুসারীরা মনমোহনের ভাব সঙ্গীতের দ্বারা বেশ প্রভাবিত।
তাঁর স্বল্প জীবনকালে প্রায় হাজার খানেক গান, কবিতা এবং আধ্যাত্মিক সাধন প্রণালী এবং মনুষত্ত্ব অর্জনের পথের দিশা সংক্রান্ত গান লিখে গেছেন।
তার উল্লেখযোগ্য রচনাবলীর মধ্যে রয়েছে:
কিউইক্স
কিউইক্স () একটি বিনামূল্যের প্রোগ্রাম যা অফলাইনে উইকিপিডিয়া দেখতে ব্যবহার করা হয়, যাতে ইন্টারনেট সংযোগ ব্যবহারের প্রয়োজন হয় না। এটিতে জেডআইএম বিন্যাসের একটি ফাইলের মধ্যে প্রকল্পের বিষয়বস্তু সংরক্ষিত থাকে, যাতে সংকুচিত অবস্থায় নিবন্ধের বিষয়বস্তু থাকে। এটিতে যে কোন উইকিমিডিয়া প্রকল্পের বিষয়বস্তু পড়া সম্ভব, যদিও এটি মূলত শুধুমাত্র উইকিপিডিয়ার জন্য ডিজাইন করা হয়েছে।
সফটওয়্যারটি ইন্টারনেটের প্রবেশাধিকার বিহীন কম্পিউটারের জন্য ডিজাইন করা হয়েছে, এবং বিশেষত, উন্নয়নশীল দেশসমূহের বিদ্যালয়সমূহের জন্য, যেখানে ইন্টারনেটে প্রবেশ করা আরও কঠিন বা ব্যয়বহুল। কিউইক্সের এসওএস শিশু সংস্থার জন্য বিশেষভাবে ডিজাইন করা একটি সংস্করণ রয়েছে।
কিউইক্স মোজিলা ফ্রেমওয়ার্ক ব্যবহার করে। এটাতে সম্পূর্ণ পাঠ্য সন্ধান, ট্যাবযুক্ত পরিভ্রমন, এবং পিডিএফ এবং HTML-এ নিবন্ধ রপ্তানি করার অপশন বা বিকল্প রয়েছে।
মুনমুন দত্ত
মুনমুন দত্ত একজন ভারতীয় চলচ্চিত্র, টেলিভিশন অভিনেত্রী এবং মডেল। সে দীর্ঘ চলমান হিন্দি টেলিভিশন ধারাবাহিক "তারক মেহতা কা উল্টা চশমায়' ববিতা নামে অভিনয় করেন।
দত্ত পশ্চিমবঙ্গের, দূর্গাপুরের গায়ক পরিবারে জন্মগ্রহণ করে। তিনি নিয়মাফিক ভাবে সর্বোত্তম সঙ্গীত প্রশিক্ষণ নিয়েছেন। উচ্চ মাধ্যমিক শিক্ষা সম্পূর্ণ করার পর মহারাষ্ট্রের পুনের একটি কলেজে ভর্তি হয়। পুনেতে বাস করার সময় মুনমুন ফ্যাশান শো তে অংশগ্রহণ করব। তিনি মুম্বায়ে আসেন এবং এবং জি টিভি'র ২০০৪ সালের ধারাবাহিক "হাম সাব ভারতী"তে অভিনয়ের মাধ্যমে তার অভিনয় জীবন শুরু হয়। তার প্রথম চলচ্চিত্র ছিল কামাল হাসান-এর "মুম্বাই এক্সপ্রেস"। ২০০৬ সালের "হলিউডে" চলচ্চিত্রে তিনি অভিনয় করেছে।
! সাল!! নাম!! অভিনয়ের নাম
শৈলেশ লোধা
শৈলেশ লোধা হলো ভারতীয় অভিনেতা, লেখক এবং কমেডিয়ান।
শৈলেশ লোধা হলেন একজন লেখক। তিনি তার অভিনয় শুরু করেন ভারতের সবচেয়ে চলমান টেলিভিশন ধারাবাহিক তারাক মেহতা কা উল্টা চশমায। সেখাতে তিনি তারাক মেহতার অভিনয় করছেন।সেখান তিনি হলেন একজন বাস্তব জীবন লেখক। তিনি তার উপদেশের মাধ্যমে তার পরম মিত্র জেঠালাল কে সাহায্য করেন।
লৌধা চারটি বই লিখেছে: প্রথম দুইটি ছিল বিদ্রুপাত্মক মেজাজের। তৃতীয়টি ছিল নিজের আত্মপ্রচেষ্টা এবং তার স্ত্রী সহাতায় লিখে। "দিলজাল কা ফেসবুক স্টাটাস", হল তার একটি কবিতার সংগ্রহ।
সে সোয়াতি লৌধা কে বিয়ে করেছেন।
জীবনের গল্প আছে বাকি অল্প
জীবনের গল্প আছে বাকি অল্প (English:There's little left in life stories) ১৯৯১ খ্রিস্টাব্দে প্রকাশিত ফিরে ফিরে আসি অ্যালবামের একটি গান। এই গানে সুর দিয়েছেন আহমেদ ইমতিয়াজ বুলবুল এবং কন্ঠ দিয়েছেন অ্যান্ড্রু কিশোর।
এটি একটি হৃদয় বিদারক গান। এর মাধ্যমে মানুষের জীবনের চরম সত্যটি প্রকাশ পেয়েছে। যাই হোক, তৎকালীন সময়ে গানটি গায়ককে বিশেষ সুনাম এনে দিয়েছিল।
জীবনের গল্প আছে বাকি অল্প গান লিরিক্স
লুনা ৯
লুনা ৯ অভ্যন্তরীণ নাম Ye-6 No.13, ছিল সোভিয়েত ইউনিয়নের লুনা প্রোগ্রামের একটি জনহীন মহাকাশ অভিযান। ১৯৬৬ সালের ৩ ফেব্রুয়ারি লুনা ৯ মহাকাশযান চাঁদে প্রথম নরম অবতরনকারী মহাকাশযান হয়ে ওঠে, অথবা পৃথিবী ছাড়া অন্য কোন গ্রহের শরীরে অবতরণ করে, এবং অন্য গ্রহের পৃষ্ঠ থেকে পৃথিবীতে ফোটোগ্রাফিক তথ্য প্রেরণ করে।
অবতরণকারীর ভর ছিল । এটা প্রতি ঘন্টায় ২২ কিলোমিটার গতির প্রভাব থেকে বাঁচার জন্য অবতরণ ব্যাগ ব্যবহার করে। এতে রেডিও সরঞ্জাম, একটি প্রোগ্রাম টাইমিং ডিভাইস, তাপ নিয়ন্ত্রণ ব্যবস্থা, বৈজ্ঞানিক যন্ত্রপাতি, শক্তির উৎস , এবং একটি টেলিভিশন ব্যবস্থা অভেদ্যভাবে সিল করা ছিল।
আরব সোশ্যালিস্ট মুভমেন্ট
আরব সোশ্যালিস্ট মুভমেন্ট () (আরব সোশ্যালিস্ট পার্টি বলেও পরিচিত) হল সিরিয়ার একটি রাজনৈতিক দল।
এটি একটি আরব সমাজবাদী দল। কৃষক আন্দোলনের সাথে এর সংযোগ রয়েছে। এটি ১৯৩০ এর দশকে আকরাম আল হাউরানির নেতৃত্বাধীন সামন্তবিরোধী দলের সাথে নিজের শিকড় উল্লেখ করে থাকে। তবে আনুষ্ঠানিকভাবে ১৯৫০ সালের ৫ জানুয়ারি এর যাত্রা শুরু হয়। ১৯৫৩ সালে বাথ পার্টির সাথে এই দল একীভূত হয়। এটি কয়েকটি শাখায় বিভক্ত। একটি ন্যাশনাল প্রোগ্রেসিভ ফ্রন্টের অংশ যা বাথ পার্টির সাংবিধানিক নেতৃত্ব মেনে নেয়। ২০০৭ সালের ২২ এপ্রিল পিপলস কাউন্সিল অব সিরিয়ার নির্বাচনে তারা ২৫০ এর মধ্যে ৩টি আসন লাভ করে। অন্যান্য শাখাগুলোও আইনগত স্বীকৃতি ও সংসদে প্রতিনিধিত্ব পায়, তবে তা ন্যাশনাল ভো মুভমেট নামে। তৃতীয় অংশটি বিরোধীপক্ষে থেকে যায় এবং ন্যাশনাল ডেমোক্রেটিক র‍্যালিতে অংশ নেয়।
কামিল আল-হুসাইনি
কামিল আল-হুসাইনি (, বা কামেল আল-হুসাইনি) (২৩ ফেব্রুয়ারি ১৮৮২ - ৩১ মার্চ ১৯২১) ছিলেন একজন সুন্নি মুসলিম ধর্মীয় নেতা এবং জেরুজালেমের গ্র্যান্ড মুফতি। তিনি ১৯০৮ সাল থেকে তার মৃত্যু পর্যন্ত এই পদে ছিলেন।
কামিল আল হুসাইনি জেরুজালেমের প্রথম গ্র্যান্ড মুফতি মুহাম্মদ তাহির আল-হুসাইনির পুত্র। ১৯০৮ সালে তার পিতার মৃত্যুর পর তিনি তার উত্তরসুরি হন। রাজনৈতিক দিক থেকে তিনি তার পিতার চেয়ে ভিন্নপন্থি ছিলেন। ফিলিস্তিনে ব্রিটিশ মেন্ডেটের সময় তিনি ইহুদি ও ব্রিটিশ কর্তৃপক্ষের সাথে সমঝোতার পক্ষে ছিলেন। ব্রিটিশরা তাকে আপিল আদালতের চেয়ারম্যান এবং পরবর্তীতে উচ্চতর ওয়াকফ কমিটির নেতা নিয়োগ দেয়।
তার মৃত্যুর পর তার ভাই মুহাম্মদ আমিন আল-হুসাইনি তার উত্তরসুরি হন।
মুহাম্মদ তাহির আল-হুসাইনি
মুহাম্মদ তাহির মোস্তফা তাহির আল-হুসাইনি (, ১৮৪২–১৯০৮) ছিলেন জেরুজালেমের শরিয়া আদালতের বিচারক। তিনি কামিল আল হুসাইনি ও মুহাম্মদ আমিন আল-হুসাইনির পিতা। তারা দুজনেই পরবর্তীকালে পিতার স্থলাভিষিক্ত হন।
তিনি জেরুজালেমের আল-হুসাইনি পরিবারে জন্মগ্রহণ করেন। উসমানীয় সাম্রাজ্যের তরফ থেকে তাকে ১৮৬০ এর দশকে জেরুজালেমের কাজি নিয়োগ দেয়া হয়। তিনি "আয়ান" কমিটিতে ছিলেন যা জেরুজালেম এলাকায় বিদেশীদের কাছে জমি বিক্রি যাচাইবাছাই করত। এর ফলে ১৮৯৭ এর শুরুর দিকে ইহুদিদের কাছে জমি বিক্রি বন্ধ হয়ে যায়। তার মৃত্যুর পর তার পুত্র কামিল আল-হুসাইনি জেরুজালেমের গ্র্যান্ড মুফতি হন।
ওরায়ন (মহাকাশযান)
ওরায়ন মাল্টি-পার্পাস ক্রু ভেহিকল চারজন মহাকাশচারীকে বহনে সক্ষম একটি প্রকল্পিত মহাকাশযান। বর্তমানে নাসার নির্মাণাধীন এই যান ভবিষ্যতে চাঁদ, গ্রহাণু এবং মঙ্গল গ্রহে মানুষের যাত্রার ক্ষেত্রে একটি ভূমিকা নিতে চলেছে। ২০১১ খ্রিষ্টাব্দের ২৪শে মে নাসা এই প্রকল্প ঘোষণা করে। ওরায়ন নিয়ন্ত্র মডিউল লকহীড মার্টিন দ্বারা তৈরী করা হয়েছে। ওরায়ন সার্ভিস মডিউল ইউরোপিয়ান স্পেস এজেন্সি কর্তৃক প্রদানকৃত , যা এয়ারবাস ডিফেন্স এন্ড স্পেস দ্বারা তৈরী করা হয়েছে ।
২০০৪ সালের ১৪ জানুয়ারি মার্কিন প্রেসিডেন্ট জর্জ ডব্লিউ. বুশ ক্রু এক্সপ্লোরেশন ভেহিকল (CEV) কে ভিশন ফর স্পেস এক্সপ্লোরেশন এর অংশ হিসেবে ঘোষিত করেন ।
বাথিজম
বাথিজম ( "al-ba‘ath" অর্থ "রেনেসা" বা "পুনরুত্থান") হল একটি আরব জাতীয়তাবাদী আদর্শ যা একটি একটি ঐক্যবদ্ধ আরব রাষ্ট্রের ধারণা পোষণ করে। এই আদর্শ জাকি আল আরসুজি, মিশেল আফলাক ও সালাহউদ্দিন আল বিতারের তত্ত্বের উপর প্রতিষ্ঠিত।
বাথিস্ট সমাজ আরব সংস্কৃতি, মূল্যবোধ ও সমাজের রেনেসার উপর আলোকপাত করে। এটি একদলীয় রাষ্ট্রের ধারণাকে সমর্থন করে এবং রাজনৈতিক প্লুরালিজমের ধারণাকে প্রত্যাখ্যান করে। বাথ পার্টি আলোকিত আরব সমাজ বিনির্মাণের জন্য কোনো নির্দিষ্ট সময় নির্দেশ করে না। বাথিজম আরব জাতীয়তাবাদ, প্যান আরবিজম, আরব সমাজবাদ ও সামাজিক উন্নয়নের নীতির উপর প্রতিষ্ঠিত। এটি একটি ধর্মনিরপেক্ষ মতবাদ। বাথিস্ট রাষ্ট্র সমাজতান্ত্রিক অর্থনীতি সমর্থন করে। বাথিস্ট মতাদর্শে সমাজতন্ত্র বলতে রাষ্ট্রীয় সমাজতন্ত্র বা অর্থনৈতিক সাম্য বোঝায় না, এটি আধুনিকায়ন নির্দেশ করে। বাথিস্টরা বিশ্বাস করেন যে আরব সমাজকে প্রকৃত অর্থে স্বাধীন ও ঐক্যবদ্ধ করার জন্য সমাজতন্ত্রই একমাত্র পথ।
অস্তিত্ব লাভ করা দুইটি রাষ্ট্র ইরাক ও সিরিয়া তাদের কর্তৃত্ববাদী সরকারের মাধ্যমে এই আদর্শের সমালোচনায় নিষেধ করে। এসব সরকারকে নব্য বাথিস্ট বলা হয় কারণ ইরাক ও সিরিয়ায় রূপগ্রহণকারী এসব বাথিজম মিশেল আফলাক ও সালাহউদ্দিন আল বিতারের বাথিজমের চেয়ে অনেক ভিন্ন প্রকৃতির। উদাহরণস্বরূপ শাসনকারী কোনো বাথ পার্টিই আরব বিশ্বকে একীভূত করার প্রকৃত চেষ্টা করেনি।
বারমাকি
বারমাকি ( "Barmakīyān"; - "al-Barāmikah", from the Sanskrit: "pramukha" प्रमुख "leader, chief administrator, registrar"); ছিল মধ্যযুগে বালখের একটি পরিবার। তারা উত্তরাধিকার সূত্রে বৌদ্ধ নেতা ছিলেন। পরবর্তীতে আব্বাসীয় খলিফাদের সময় তারা ব্যাপক আকারে রাজনৈতিক ক্ষমতা লাভ করেন। খালিদ ইবনে বারমাক প্রথম আব্বাসীয় খলিফা আস সাফাহর প্রধানমন্ত্রী বা উজির হন। তার পুত্র ইয়াহিয়া হারুনুর রশিদকে ক্ষমতালাভে সাহায্য করেন। বারমাকিরা তাদের নানাবিধ গুণের কারণে সমাদৃত ছিলেন। আরব্য রজনীর কিছু গল্পে তাদের উল্লেখ রয়েছে।
চট্টগ্রাম মিউনিসিপ্যাল মডেল হাই স্কুল
চট্টগ্রাম মিউনিসিপ্যাল মডেল হাই স্কুল বাংলাদেশের চট্টগ্রাম জেলায় অবস্থিত একটি বেসরকারী বিদ্যালয়। এটি ১৮৮০ সালে প্রতিষ্ঠিত হয়।
এখানকার শিক্ষার্থীরা পড়ালেখার পাশাপাশি পারদর্শী খেলাধুলাতেও। বিগত কয়েক বছর ধরে এসএসসিতে ধারাবাহিকভাবে ভালো করে আসছে প্রতিষ্ঠানটি। একই সঙ্গে কয়েক যুগ ধরে ফুটবল ও হ্যান্ডবলে এ অঞ্চলের স্কুলগুলোর মধ্যে শ্রেষ্ঠত্ব অর্জন করেছে মিউনিসিপ্যাল মডেল হাই স্কুল।
বেপজা পাবলিক স্কুল ও কলেজ
বেপজা পাবলিক স্কুল ও কলেজ বাংলাদেশের চট্টগ্রাম জেলার ইপিজেড থানায় অবস্থিত একটি বেসরকারী শিক্ষা প্রতিষ্ঠান। চট্টগ্রাম বেপজার এলাকায় কর্মরতদের সন্তানদের লেখাপড়ার উদ্দেশ্য এই প্রতিষ্ঠানটি স্থাপিত।
চট্টগ্রাম বেপজার এলাকায় কর্মরতদের সন্তানদের লেখাপড়ার উদ্দেশ্য ১৫ মার্চ ১৯৯৯ সালে বিদ্যালয়টি প্রতিষ্ঠিত হয়। তারপর এতে উচ্চমাধ্যমিক বিভাগ চালু করা হয়।
প্রশাসনিক ভবন, স্কুল ভবন, কলেজ ভবন ও বিশাল একটি মাঠ নিয়ে স্কুলের পরিসর বিস্তৃত। আরও একটি ভবন নির্মাণ কাজ চলছে। সুশৃঙ্খল ব্যবস্থাপনায় প্রতিষ্ঠানটি প্রকৃত মানুষ গড়ায় দৃঢ় প্রত্যয়ী। এটি সম্পূর্ণ রাজনীতিমুক্ত শিক্ষা প্রতিষ্ঠান।
মূলত চট্টগ্রাম বেপজার এলাকায় কর্মরত লোকজনের সন্তানদের লেখাপড়ার উদ্দেশ্য প্রতিষ্ঠিত হলেও সর্বসাধারণের জন্য জ্ঞানার্জনের সুযোগ রয়েছে। কলেজ বিভাগ চালুর পর থেকে এতে শিক্ষার্থীর সংখ্যা উত্তোরত্তর বৃদ্ধি পাচ্ছে। বর্তমানে প্রতিষ্ঠানটিতে প্রায় ১০,০০০ শিক্ষার্থী পড়াশোনা করছে।
পিটার কার্স্টেন
পিটার নোয়েল কার্স্টেন (; জন্ম: ১৪ মে, ১৯৫৫) নাটাল প্রদেশের পিটারমারিৎজবার্গে জন্মগ্রহণকারী সাবেক ও প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের পক্ষে ১৯৯১ থেকে ১৯৯৪ সাল পর্যন্ত টেস্ট ও একদিনের আন্তর্জাতিকে প্রতিনিধিত্ব করেন। আগস্ট, ২০১৪ সাল থেকে উগান্ডার কোচের দায়িত্বে রয়েছেন পিটার কার্স্টেন।
পূর্ব লন্ডনের সেলবোর্ন প্রাইমারিতে অধ্যয়ন করেন কার্স্টেন। ১৯৬৬ সালে মাত্র দশ বছর বয়সে তিনি তাঁর প্রথম সেঞ্চুরি হাঁকান। ১৯৬৭ সালে তাঁর পরিবার কেপ টাউনে চলে যায়। দেশের প্রাচীনতম শিক্ষা প্রতিষ্ঠান সাউথ আফ্রিকা কলেজ স্কুলে পড়েন। বিদ্যালয় পর্যায়ে রাগবি ও ক্রিকেটে অংশ নেন তিনি। বিদ্যালয়ে অবস্থানকালেই ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশ নেন। অভিষেক খেলার দ্বিতীয় ইনিংসে ৭২ রান তোলেন। ১৯৭৩ সালের নাফিল্ড সপ্তাহে সাউথ আফ্রিকান স্কুলস দলে খেলার জন্য মনোনীত হন। নর্দার্ন ট্রান্সভালের বিপক্ষে সেঞ্চুরি করেন। এরফলে বিদ্যালয়ের ছাত্র অবস্থাতেই পঞ্চম ক্রিকেটার হিসেবে এ কীর্তিগাঁথা রচনা করেন তিনি।
ওয়েস্টার্ন প্রভিন্সের পক্ষে ১৩৩ খেলায় অংশ নিয়ে ৪১.৮৮ রান গড়ে ৯,০৮৭ রান করেন। ১৯৮০-এর দশকে ওয়েস্টার্ন প্রভিন্স দলে তিন মৌসুমে অধিনায়ক ছিলেন। ১৯৮২ থেকে ১৯৮৯ সাল পর্যন্ত অনানুষ্ঠানিক টেস্ট খেলাগুলোর সবকয়টিতে দক্ষিণ আফ্রিকা দলের প্রতিনিধিত্ব করেন। ৪১.১০ গড়ে ১,১৯২ রান করেছিলেন তিনি। তন্মধ্যে ৬টি খেলায় অধিনায়কত্ব করেছেন তিনি।
আন্তর্জাতিক ক্রিকেট কনফারেন্স কর্তৃক ১৯৯১ সালের শেষদিকে দক্ষিণ আফ্রিকা দলকে পুণরায় আন্তর্জাতিক ক্রিকেট অঙ্গনে অংশগ্রহণের আমন্ত্রণ জানানো হয়। ভারতে দলটি প্রথমবারের মতো সফর করে। কার্স্টেন তিনটি ওডিআইয়ের সবগুলোতেই অংশ নেন। চূড়ান্ত খেলায় তিনি অপরাজিত ৮৬* রান করে ম্যান অব দ্য ম্যাচের পুরস্কার লাভ করেন। কিন্তু ১৯৯২ সালের ক্রিকেট বিশ্বকাপে দক্ষিণ আফ্রিকার প্রাথমিক দলে ক্লাইভ রাইস, জিমি কুকসহ তিনি দলে ডাক পাননি। পরবর্তীতে অবশ্য তাঁকে দলে খেলার জন্য মনোনীত করা হয়। ঐ প্রতিযোগিতায় দলের সবচেয়ে বেশী রান সংগ্রহকারী ছিলেন তিনি।
১৯৯২ সালে ৩৬ বছর ৩৪০ দিন বয়সে ওয়েস্ট ইন্ডিজের বিপক্ষে তাঁর টেস্ট অভিষেক ঘটে। অভিষেক টেস্টের দ্বিতীয় ইনিংসে ৫২ রান করেছিলেন তিনি। ১৯৯৪ সালে ইংল্যান্ড সফরে লিডসে তিনি তাঁর একমাত্র টেস্ট সেঞ্চুরি করেছিলেন।
বর্তমানে তিনি এসএবিসি স্পোর্টসের পক্ষে ক্রিকেট ধারাভাষ্যকার হিসেবে কর্মরত আছেন। ১৯৮৩ সালে ‘টাফি’ নাম্নী এক রমণীর পাণিগ্রহণ করেন কার্স্টেন। ক্রিকেট খেলা থেকে অবসর নেয়ার পর টেলফোর্ড ভাইসের সাথে যৌথভাবে ‘ইন দ্য নিক অব টাইম’ শিরোনামে আত্মজীবনী গ্রন্থ লিখেন।
কার্স্টেন এক ক্রীড়ানুরাগী পরিবার থেকে এসেছেন। তাঁর বাবা নোয়েল কার্স্টেন বর্ডারের পক্ষে প্রথম-শ্রেণীর ক্রিকেট খেলেছেন। ছোট ভাই অ্যান্ডি কার্স্টেন ওয়েস্টার্ন প্রভিন্সের পক্ষে খেলেছেন। তাঁর সৎভাই পল কার্স্টেনও একই দলের প্রতিনিধিত্ব করেছেন। এছাড়াও অন্য সৎভাই গ্যারি কার্স্টেন দক্ষিণ আফ্রিকার টেস্ট দলে খেলেছেন।
বার্ট সাটক্লিফ ওভাল
বার্ট সাটক্লিফ ওভাল নিউজিল্যান্ডের লিঙ্কন এলাকায় অবস্থিত লিঙ্কন বিশ্ববিদ্যালয়ের একটি ক্রিকেট মাঠ। এ মাঠে প্রথম-শ্রেণীর ক্রিকেটসহ মহিলাদের ক্রিকেট ও অনূর্ধ্ব-১৯ স্তরের ন্যায় ক্রিকেট খেলা অনুষ্ঠিত হয়। পূর্বে এ মাঠের নাম ছিল বিল ওভাল। ফেব্রুয়ারি, ২০০০ সালে নিউজিল্যান্ড ক্রিকেট দলের বিখ্যাত ও সাবেক উদ্বোধনী ব্যাটসম্যান বার্ট সাটক্লিফের সম্মানার্থে এ মাঠের বর্তমান নামকরণ হয়।
নভেম্বর, ১৯৯৯ সালে ইংল্যান্ড এ-দলের বিপক্ষে নর্থ আইল্যান্ড দল সর্বপ্রথম এ মাঠে প্রথম-শ্রেণীর ক্রিকেট খেলতে নামে। মাঠে প্রায়শঃই মহিলাদের একদিনের আন্তর্জাতিক ক্রিকেট খেলা অনুষ্ঠিত হচ্ছে। ২০০০ সালের মহিলাদের ক্রিকেট বিশ্বকাপের ফাইনালসহ সেমি-ফাইনাল খেলা আয়োজন করা হয়। ২০০৩ সালে মহিলাদের ক্রিকেটের বিশ্বসিরিজ অনুষ্ঠিত হয়। এছাড়াও, স্বাগতিক নিউজিল্যান্ড জাতীয় মহিলা ক্রিকেট দলের বিপক্ষে সফরকারী দলসমূহের মধ্যকার টেস্ট খেলা নিয়মিতভাবে আয়োজন করা হচ্ছে।
২৩ জুন, ২০১৪ তারিখে ক্রিকেট বিশ্বকাপের বাছাইপর্বের নেদারল্যান্ডস বনাম কেনিয়া’র মধ্যকার প্রথম একদিনের আন্তর্জাতিক খেলা আয়োজন করে।
লুনা ১৬
লুনা ১৬ ছিল একটি জনহীন মহাকাশ অভিযান, সোভিয়েত লুনা প্রোগ্রামের একটি অংশ। লুনা ১৬ ছিল প্রথম রোবটিক প্রোব যা প্রথম চাঁদের ভূপৃষ্ঠের মাটির নমুনা পৃথিবীতে আনে। নমুনাটি ছিল চাঁদের মেয়ার ফেকান্ডিটাটিসের। এটি সোভিয়েত ইউনিয়নের প্রথম চান্দ্র নমুনা মিশন এবং সামগ্রিক ক্ষেত্রে অ্যাপোলো ১১ ও অ্যাপোলো ১২ এর পরে এটি তৃতীয়।
মহাকাশযানটি দুটি সংযুক্ত পর্যায়ে গঠিত ছিল, একটি অবরোহ অংশের উপর অধিরোহ অংশ সংযুক্ত ছিল। এর অবরোহ অংশটি নলাকার এবং এতে চারটি সম্প্রসারনক্ষম অবতরণ পা, জ্বালানি ট্যাংক, একটি অবতরণ রাডার, এবং একটি দ্বৈত অবরোহ ইঞ্জিন।
এমা গোল্ডম্যান
এমা গোল্ডম্যান (ইংরেজি:Emma Goldman; জুন ২৭, ১৮৬৯ - মে ১৪, ১৯৪০ ) একজন নৈরাজ্যবাদী রাশিয়ান লেখক যিনি লেখা, বক্তৃতা এবং রাজনৈতিক সক্রিয়তার মাধ্যমে পরিচিত ছিলেন। বিংশ শতকের প্রথম ভাগে উত্তর আমেরিকা এবং ইউরোপে নৈরাজ্যবাদী রাজনৈতিক দর্শনের বিকাশে গুরুত্বপূর্ণ ভূমিকা পালন করেন।
রাশিয়ান সাম্রাজ্যের কভ্ন (বর্তমানে কাউনাস, লিত্ভা) জন্মগ্রহণ করেন। ১৮৮৫ সালে গোল্ডম্যান মার্কিন যুক্তরাষ্ট্রে নাগরিক হন এবং নিউ ইয়র্ক শহর বসবাস করতেন, সেখান থেকেই তিনি ১৮৮৯ সালে হ্যেইমার্কেট এফেয়ার দ্বারা নৈরাজ্যবাদীতে আকৃষ্ট হয়ে বার্জেনিং নৈরাজ্যবাদী আন্দোলনে যোগ দেন। নৈরাজ্যবাদী দর্শন, নারী অধিকার, এবং সামাজিক বিষয়ে একজন বিখ্যাত লেকচারার হিসেবে হাজার হাজার মানুষের কাছে আকৃষ্ট হয়ে ওঠেন। প্রোগেন্ডা অফ দ্যা ডিড প্রচারের কারনে গোল্ডম্যান এবং নৈরাজ্যবাদী লেখক আলেকজান্ডার বার্কম্যান (তার প্রেমিকা ও কাছের বন্ধু) একসাথে তার স্বামী ধনিক ও শিল্পপতি হেনরি ক্লে ফ্রিক হত্যার পরিকল্পনা করেন। গুপ্তহত্যা থেকে ফ্রিক বেঁচে যান। বার্কম্যান ২২ বছর কারাদন্ডে দন্ডিত হন। "দাঙ্গা উস্কে" এবং অবৈধভাবে জন্ম নিয়ন্ত্রণ সম্পর্কে তথ্য বিতরণের জন্য সে বছরে কয়েকবার গোল্ডম্যানকে কারারুদ্ধ করা হয়। ১৯০৬ সালে গোল্ডম্যান “মাদার আর্থ” নামক নৈরাজ্যবাদী জার্নাল প্রতিষ্ঠা করেছিলেন।
১৯১৭ সালে গোল্ডম্যান এবং বার্কম্যান "না রেজিস্টার ব্যক্তি প্রবৃত্ত" চক্রান্ত জন্য দুই বছরের কারা দন্ডে দন্ডিত করা হয়। কারাগার থেকে তাদের মুক্তির পর আরো শতশত মানুষের সাথে রাশিয়াতে নির্বাসিত করা হয়।”বলশেভিক বিপ্লবে” প্রাথমিকভাবে সহায়ক ছিলেন, ক্রোনস্ট্রাট বিদ্রোহের প্রাক্কালে গোল্ডম্যানের বিপরীত মতাদরর্শ এবং স্বাধীন কণ্ঠ দমনের কারনের সোভিয়েত ইউনিয়ন নিন্দা জানান।“মাই ডিসইলউসেন্পমেন্ট ইন রাশিয়া” সম্পর্কে ১৯২৩ সালে একটি বই প্রকাশ করেন।ইংল্যান্ড, কানাডা এবং ফ্রান্স বসবাস কালে ‘লিভিং মাই লাভ” নামক একটি আত্মজীবনীমূলক বই রচনা করেন।স্প্যানিশ সিভিল ওয়ার পরবর্তীতে তিনি নৈরাজ্যবাদী বিপ্লব সমর্থনে স্পেন ভ্রমণে যান।তিনি ১৪ মে ১৯৪০ সালে ৭০ বছর বয়সে টরেন্টতে মারা যান।
এমা গোল্ডম্যান রাশিয়ান সাম্রাজ্যের কভ্ন (বর্তমানে কাউনাস, লিত্ভা) এর অর্থাডক্স ইহুদি পরিবারে জন্মগ্রহণ করেন। তার পরিবার লিথুয়ানিয়ান শহর মধ্যে বসবাস করতেন। গোল্ডম্যান এর মা ত্যুব বিয়ানাউচ প্রথম স্বামী যক্ষ্মা-এ মারা যান। স্বামীর মৃত্যুর পর তিনি ভেঙ্গে পড়েন। পরে তিনি দ্বিতীয় বিয়ে করেন যার দুই মেয়ে হেলেন (১৮৬০) এবং লিনা (১৮৬২) ছিল। গোল্ডম্যান পরে লিখেছিলেন: "তিনি যখন পনের বছর বয়সে বিয়ে হয়েছিল, যে রকমেরই প্রেম হোক না কেন তা যৌবনেই মারা গেছে।
মুহাম্মদ আমিন আল-হুসাইনি
মুহাম্মদ আমিন আল-হুসাইনি (; ১৮৯৭; – ৪ জুলাই ১৯৭৪) ছিলেন ফিলিস্তিনি আরব জাতীয়তাবাদী ও মেন্ডেটরি প্যালেস্টাইনের মুসলিম নেতা।
তিনি জেরুজালেমের সম্ভ্রান্ত পরিবারে জন্মগ্রহণ করেন। ইসলামি, উসমানীয় ও ক্যাথলিক শিক্ষালয়ে শিক্ষাগ্রহণের পর তিনি প্রথম বিশ্বযুদ্ধে উসমানীয় সেনাবাহিনীতে কাজ করেন। যুদ্ধ শেষে তিনি সিরিয়া আরব রাজতন্ত্রের সমর্থক হিসেবে দামেস্কে অবস্থান নেন। ফরাসি-সিরিয়ান যুদ্ধে পরাজয় এবং দামেস্কে আরব হাশেমি শাসনের পতনের পর তিনি ইতঃপূর্বের প্যান আরবিজম ধারণা থেকে ফিলিস্তিনি আরবদের জন্য স্থানীয় জাতীয়তাবাদে সরে আসেন। তিনি নিজে জেরুজালেমে চলে আসেন। ১৯২০ এর প্রথম থেকে আরব রাষ্ট্র হিসেবে স্বাধীন ফিলিস্তিনের সুরক্ষার জন্য তিনি সক্রিয়ভাবে জায়নবাদের বিরোধিতা করেন। ফিলিস্তিনে ইহুদিদের জাতীয় আবাসভূমির প্রতিষ্ঠাকে কেন্দ্র করে সৃষ্ট দাঙ্গার সাথে সংশ্লিষ্ট ধরা হয়েছিল। তাকে দশ বছরের কারাদন্ড দেয়া হয়। কিন্তু ব্রিটিশরা তাকে মুক্তি দেয়। ১৯২১ সালে তিনি জেরুজালেমের গ্র্যান্ড মুফতি হিসেবে নিয়োগ পান।
১৯৩৬-৩৯ এর ফিলিস্তিনে আরব বিদ্রোহের সময় তার ব্রিটিশ বিরোধিতা অনেকাংশে বৃদ্ধি পায়। গ্রেপ্তারি পরোয়ানা এড়িয়ে তিনি ফিলিস্তিন থেকে পালিয়ে প্রথমে লেবাননের ফরাসি মেন্ডেট ও পরে ইরাক রাজতন্ত্রে চলে যান এবং ইটালি ও জার্মানিতে নিজেকে প্রতিষ্ঠিত করার আগ পর্যন্ত সেখানে অবস্থান করেন। দ্বিতীয় বিশ্বযুদ্ধের সময় তিনি বেতার সম্প্রচার ও বসনিয়ান মুসলিমদের জার্মানদের সাথে যোগ দিতে সাহায্য করে নাৎসি জার্মানি ও ফেসিস্ট ইটালির সহযোগিতা করেন। এডলফ হিটলারের সাক্ষাতের সময় তিনি আরব স্বাধীনতায় সমর্থন এবং ফিলিস্তিনে ইহুদি রাষ্ট্র গঠনের বিরোধিতায় সমর্থন দেয়ার জন্য অনুরোধ জানান। যুদ্ধের পর তিনি ফরাসি হেফাজতে আসেন এবং অভিযোগ এড়ানোর জন্য কায়রোর কাছে আশ্রয় চান।
১৯৪৮ ফিলিস্তিন যুদ্ধের সময় পর্যন্ত হুসাইনি ১৯৪৭ সালের জাতিসংঘের বিভাগ পরিকল্পনা ও বাদশাহ প্রথম আবদুল্লাহ কর্তৃক মেন্ডেটরি প্যালেস্টাইনকে জর্ডানের অংশ করে নেয়া, উভয় পরিকল্পনার বিরোধিতা করেন। "জইশ আল-ইনকাদ আল-আরাবির" কমান্ড লাভে ব্যর্থ হয়ে তিনি আরব লীগের পৃষ্ঠপোষকতায় নিজস্ব মিলিশিয়া "আল-জিহাদ আল-মুকাদ্দাস" গঠন করেন। ১৯৪৮ সালের সেপ্টেম্বরে তিনি নিখিল ফিলিস্তিন সরকার গঠনে অংশ নেন। এটি মিশর শাসিত গাজায় অবস্থিত ছিল। এই সরকার আরব রাষ্ট্রসমূহের কাছ থেকে স্বল্প স্বীকৃতি পায়। ১৯৫৯ সালে মিশরের রাষ্ট্রপতি জামাল আবদেল নাসের একে বিলুপ্ত করেন। যুদ্ধ ও পরবর্তী ফিলিস্তিনিদের দেশত্যাগের ফলে তার নেতৃত্ব অস্বীকৃত হয় এবং প্যালেস্টাইন লিবারেশন অর্গানাইজেশন কর্তৃক আড়াল হয়ে পড়েন। তিনি তার অধিকাংশ অভ্যন্তরীণ রাজনৈতিক প্রভাব হারিয়ে ফেলেন। ১৯৭৪ সালের জুলাইয়ে তিনি লেবাননের বৈরুতে মৃত্যুবরণ করেন। তিনি সর্বদা আলোচিত ব্যক্তিত্ব ছিলেন। ইতিহাসবিদরা তার জায়নবাদ বিরোধী অবস্থানের কারণ নিয়ে মতপার্থক্য প্রকাশ করে থাকেন।
বাংলা-অসমীয়া ভাষাসমূহ
বাংলা-অসমীয় ভাষাসমুহ ইন্দো-আর্য ভাষাপরিবারের পূর্বাঞ্চলীয় সদস্য।
এ অঞ্চলের অন্যান্য ভাষাসমুহ নিন্মরূপঃ
প্যান আরব রং
প্যান আরব রং মোট চারটি রং নিয়ে গঠিত। এগুলো হল কালো, সাদা, সবুজ ও লাল। এই চারটি রঙের প্রত্যেকটি একেকটি নির্দিষ্ট আরব রাজবংশ বা যুগকে নির্দেশ করে। কালো মুহাম্মদ (সা) ও রাশিদুন খিলাফত কর্তৃক, সাদা উমাইয়া খিলাফত কর্তৃক, সবুজ ফাতেমীয় খিলাফত কর্তৃক এবং লাল খারেজিদের কর্তৃক ব্যবহৃত পতাকার রং। ১৪ শতকের ইরাকি কবি সাফিউদ্দিন আল হিল্লির "সাদা আমাদের কাজ, কালো আমাদের যুদ্ধ, সবুজ আমাদের ভূমি ও লাল আমাদের তলোয়ার" পংতি থেকে এই চারটি রং গ্রহণের অনুপ্রেরণা লাভ করেছে।
সর্বপ্রথম ১৯১৬ সালে আরব বিদ্রোহের পতাকায় প্যান আরব রংগুলো সমন্বিত হয়। অনেক রাষ্ট্রের পতাকা আরব বিদ্রোহের পতাকাকে ভিত্তি করে গড়ে উঠেছে, যেমন জর্ডান, কুয়েত, ফিলিস্তিন, পশ্চিম সাহারা ও সংযুক্ত আরব আমিরাত এবং প্রাক্তন আরব ফেডারেশন।
১৯৫০ এর দশক থেকে প্যান আরব রঙের একটি অনুকরণ আরব স্বাধীনতা রং লক্ষ্য করা যায়। এতে লাল, সাদা ও কালো রঙের ব্যান্ড রয়েছে। সবুজকে এতে প্রাধান্য দেয়া হয়নি। এই রংগুলো ১৯৫২ সালের মিশরীয় বিপ্লবের "আরব স্বাধীনতা পতাকা" থেকে অনুপ্রাণিত। বর্তমানে এসব রং মিশর, ইরাক, সোমালিল্যান্ড, সুদান, সিরিয়া, ইয়েমেন ও প্রাক্তন বিপক্ষ রাষ্ট্র উত্তর ইয়েমেন ও দক্ষিণ ইয়েমেন এবং স্বল্পস্থায়ী ইউনাইটেড আরব রিপাবলিক ও ফেডারেশন অব আরব রিপাবলিকসের পতাকায় দেখা যায়।
আনোয়ারা (উপন্যাস)
আনোয়ারা বাঙ্গালী ঔপন্যাসিক মোহাম্মদ নজিবর রহমান সাহিত্যরত্ন রচিত একটি কালজয়ী সামাজিক উপন্যাস। এটি তার রচিত প্রথম ও সর্বাধিক সার্থক উপন্যাস। এটি ১৯১৪ সালের ১৫ জুলাই (১৩২১ বঙ্গাব্দে) কলকাতা থেকে সর্বপ্রথম প্রকাশিত হয়। বাঙালি মুসলমান সমাজে মীর মশাররফ হোসেন রচিত “বিষাদ সিন্ধু”র পর এটিই সর্বাধিক পঠিত ও জনপ্রিয় উপন্যাস। ২০১৪ সালে এ উপন্যাসের শতবর্ষ পূর্তি পালন করা হয়। এই উপন্যাসে সপ্তাদশ শতাব্দীতে গ্রামীণ বাঙালি মধ্যবিত্ত মুসলমান সমাজের সামাজিক ও পারিবারিক জীবনের চিত্র ফুটে উঠে।আনোয়ারা উপন্যাসটি প্রথম প্রকাশিত হয় ১৯১৪ সনে। ১৯৫৬ সালে ‘আনোয়ারা’ সম্পর্কে ড. মুহম্মদ আবদুল হাই ও সৈয়দ আলী আহসান বাংলা সাহিত্যের ইতিবৃত্ত (আধুনিক যুগ) এ বলেছেন,
“জনপ্রিয়তা দিয়ে যদি কোন বইয়ের বিচার করতে হয়, তাহলে মোহাম্মদ নজিবর রহমান রচিত ‘আনোয়ারা’র দাবিই সর্বাগ্রে বিবেচ্য। ১৯১১ থেকে ১৪ সালের মধ্যে এ বইটি প্রথম প্রকাশিত হয়। ১৯৪৯ সালে এ বইটির ত্রয়োবিংশতি সংস্করণ প্রকাশিত হয়েছে এবং এ যাবৎ ‘আনোয়ারা’র দেড়লক্ষ কপি নিঃশেষিত হয়েছে।”
১৯৬১ সালে (বাংলা ১৩৬৮ সনের চৈত্র মাসে) এর সাতাশতম সংস্করণ প্রকাশিত হয় এবং ঐ সময় পর্যন্ত এর সাড়ে পাঁচ লক্ষ কপি বিক্রয় হয় বলে জানা যায়। কলকাতা ও ঢাকা থেকে এ পর্যন্ত এ উপন্যাসের ৬০টিরও বেশি সংস্করণ প্রকাশিত হয়েছে। ‘আনোয়ারা' এক সময় পাঠ্য-তালিকাভুক্ত ছিল।
নজিবর রহমান সাহিত্যরত্ন তাঁর উপন্যাসে তাঁর সমকালীন জীবন ও সমাজকে যথাযথভাবে তুলে ধরার চেষ্টা করেছেন। সে সময়কার মানুষের আশা-আকাঙ্ক্ষা, স্বপ্ন-কল্পনা ও স্খলন-পতনকে তিনি বাস্তবসম্মতভাবে রূপায়িত করতে সচেষ্ট হয়েছেন। তাছাড়া মানবজীবনের কতগুলো চিরায়ত মূল্যবোধ যেমন-প্রেম, ন্যায়পরায়ণতা ও মানুষের প্রতি মানুষের মমত্ববোধ ইত্যাদি তাঁর লেখায় যথাযথভাবে ফুটে উঠেছে। এসব কারনেই তাঁর রচনা সেসময়ে যেমন ব্যাপকভাবে সমাদৃত ও জনপ্রিয়তা লাভ করেছে, তেমনি তা চিরকালীন মানুষের কাছেও প্রশংসিত হয়েছে, বিশেষত তাঁর রচিত ‘আনোয়ারা' উপন্যাস বাংলা সাহিত্যে ক্লাসিক মর্যাদা পেয়েছে।
১৯১৭- ১৯১৮ সালের মধ্যে ‘আনোয়ারা' উপন্যাসের পরিশিষ্ট বা সিকুয়্যাল হিসাবে 'প্রেমের সমাধি' প্রকাশিত হয়। ১৯৬৩ সালে (বাংলা ১৩৭০ বঙ্গাব্দে) এর উনিশতম সংস্করণ প্রকাশিত হয়। আনোয়ারার মত এটিও ব্যাপক জনপ্রিয়তা লাভ করে।
১৯৬৭ সালে প্রখ্যাত চলচ্চিত্রকার ও সাহিত্যিক জহির রায়হান এ উপন্যাস অবলম্বনে একই নামে একটি চলচ্চিত্র নির্মাণ করেন। প্রযোজনা করেছেন ইফতেখারুল আলম। চলচ্চিত্রটিতে প্রধান চরিত্রসমূহে অভিনয় করেন রাজ্জাক, সূচন্দা, বেবী জামান, রুবিনা, রানী সরকার, আমজাদ হোসেন প্রমুখ।
বাংলাদেশ টেলিভিশন (বিটিভি) ১৯৮৭ সালে এ উপন্যাসের ধারাবাহিক নাট্যরূপ সম্প্রচার করে।
আনোয়ারা (দ্ব্যর্থতা নিরসন)
আনোয়ারা বলতে যা যা বুঝানো হতে পারে:
পটাসিয়াম পারক্লোরেট
পটাসিয়াম পারক্লোরেট একটি অজৈব রাসায়নিক যৌগিক পদার্থ, যার রাসায়নিক সংকেত KClO। অন্যান্য পারক্লোরেটের মতই, পটাসিয়ামের এই রাসায়নিক লবণ একটি শক্তিশালী জারক এবং যদিও এটি সাধারণত খুব ধীরে ধীরে জৈব পদার্থের সঙ্গে বিক্রিয়া করে। এটি সাধারণত বর্ণহীন, এর কঠিন স্ফটিক একটি প্রচলিত জারক যা বাজি, গোলাবারুদ সংঘর্ষ ক্যাপ ইত্যাদিতে ব্যবহার করা হয়।
বাণিজ্যিকভাবে সোডিয়াম পারক্লোরেটের জলীয় দ্রবণের সঙ্গে KCl এর বিক্রিয়ার মাধ্যমে KClO প্রস্তুত করা হয়। এই একক অধঃক্ষেপণ বিক্রিয়া KClO এর কম দ্রবণীয়তার অবদান, যা NaClO (২৫ °সে তাপে ২০৯.৬ গ্রা/১০০ মিলি) এর দ্রাব্যতার চেয়ে প্রায় ১০০ গুণ কম।
রাইলি রুশো
রাইলি রসকো রুশো (জন্ম: ৯ অক্টোবর, ১৯৮৯) অরেঞ্জ ফ্রি স্টেটের ব্লুমফন্টেইন এলাকায় জন্মগ্রহণকারী দক্ষিণ আফ্রিকার উদীয়মান ক্রিকেটার। দক্ষিণ আফ্রিকা ক্রিকেট দলের অন্যতম সদস্য রাইলি রুশো মূলতঃ বামহাতি ব্যাটসম্যান। পাশাপাশি ডানহাতে অফ-স্পিন বোলিং করে থাকেন। ঘরোয়া ক্রিকেটে নাইটস ও ফ্রি স্টেটের পক্ষে খেলছেন।
নভেম্বর, ২০০৭ সালে প্রথম-শ্রেণীর ক্রিকেটে ফ্রি স্টেট দলের পক্ষে তার অভিষেক ঘটে। প্রতিপক্ষ ইস্টার্নসের বিরুদ্ধে তিন নম্বরে ব্যাটিংয়ে নেমে দলের পক্ষে ১৩ বাউন্ডারিতে সর্বোচ্চ ৮৩ রান সংগ্রহ করেন। প্রথম মৌসুম শেষে ফ্রাঞ্চাইজ ক্রিকেট দল ঈগলের পক্ষে তিনটি টুয়েন্টি২০ খেলায় অংশগ্রহণ করেন। ২০১১ সালে ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোরের পক্ষে অংশ নেন।
২০১০ সালে বাংলাদেশ ও শ্রীলঙ্কা সফরে দক্ষিণ আফ্রিকা এ-দলের সদস্য মনোনীত হন। তন্মধ্যে শ্রীলঙ্কা এ-দলের বিপক্ষে ১৫১ বলে ১৩১ রান করেন। এছাড়াও এলগার ও জোনাথন ভানদিয়ারের সাথে শতরানের জুটি গড়েন।
আগস্ট, ২০১৪ সালে স্বাগতিক জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। ৫ নভেম্বর, ২০১৪ তারিখে অস্ট্রেলিয়া সফরে স্বাগতিক অস্ট্রেলিয়ার বিপক্ষে টুয়েন্টি২০ আন্তর্জাতিকে অভিষিক্ত হন রুশো। খেলায় তিনি ৫০ বলে ৭৮ রানের চমৎকার ইনিংস খেলেন ও ম্যান অব দ্য ম্যাচের পুরস্কার পান।
২৮ জানুয়ারি, ২০১৫ তারিখে সেঞ্চুরিয়নের সুপারস্পোর্ট পার্কে সফরকারী ওয়েস্ট ইন্ডিজ দলের বিপক্ষে অনুষ্ঠিত বৃষ্টিবিঘ্নিত ৫ম ওডিআইয়ে হাশিম আমলা’র (১৩৩) সাথে ২৪৭ রান করে ৩য় উইকেট জুটিতে দক্ষিণ আফ্রিকার পক্ষে নতুন রেকর্ড গড়েন। খেলায় তিনি ৮৩ বলে শতরানসহ ১৩২ রান করেন। তার দল ১৩১ রানের বিশাল ব্যবধানে জয়সহ ৪-১ ব্যবধানে সিরিজ জয় করে। খেলায় তিনি ম্যান অব দ্য ম্যাচ নির্বাচিত হন।